
Dragi autori, 


kada nam šaljete članke, molimo Vas da ih priredite prema 
uputama koje su dostupne na web-stranicama Prirode: 
http://www.hpd.hr/priroda 


Tako ćete olakšati njihovu daljnju obradu i ubrzati objavljivanje. 


Hvala lijepa. 

ZNANSTVENE VIJESTI 


Odnos ultrazvučnih parametara gustoće kostiju, 
plućne funkcije i indeksa tjelesne mase u zdrave 
studentske populacije 


Rezultati dosadašnjih istraživanja pokazali su da pedijatrijski i 
odrasli bolesnici s različitim plućnim bolestima mogu imati ni 
sku mineralnu gustoću kostiju, međutim, podaci o povezanosti 
plućne funkcije i gustoće kostiju u zdrave mlade populacije još 
uvijek su ograničeni. U ovom presječnom istraživanju analizira 
ni su čimbenici koji mogu utjecati na povezanost plućne funkcije 
i koštane gustoće u 370 zdravih studenata prve godine studija. 
Uz mjerenje visine i težine, ispitanicima je spirometrijski odrede 
na plućna funkcija, izmjerena mineralna gustoća kostiju ultra 
zvučnom metodom te su prikupljeni podaci o tjelesnoj aktivno- 
sti, pušenju i unosu alkohola. Svi dobiveni pokazatelji plućne 
funkcije i mineralne gustoće kostiju bili su značajno veći u muš- 
kih ispitanika u odnosu na djevojke. U odnosu na ispitanike s 
normalnom tjelesnom težinom, pothranjeni ispitanici imali su 
značajno manji forsirani vitalni kapacitet, a ispitanici s preko- 
mjernom težinom značajno veći. Indeks tjelesne mase (ITM) u 
oba je spola značajno korelirao s forsiranim vitalnim kapacite- 
tom i s forsiranim ekspiratornim volumenom u prvoj sekundi, 
kao i sa slabljenjem ultrazvučnog vala pri prolasku kroz kost u 
mladića. Nije nađena značajna izravna povezanost između poka 
zatelja plućne funkcije i koštane gustoće. Regresijskom je anali- 
zom indeks tjelesne mase utvrđen kao najvažniji prediktor pluć 
ne funkcije i koštane gustoće u ispitanika obaju spolova. 


Arhiv Hig Rada Toksikol, ožujak 
2017: Vol. 68, No. 1, pp. 53-31. 


Izvor: https://steemit.com/science 





Izvor: Gizmodo, UK 

Unos voća, povrća i 
cjelovitih žitarica kao 
glavnih izvora 
prehrambenih vlakana u 
Hrvatskoj je ispod 
preporučenog dnevnog 
unosa kao i nacionalnih 
i međunarodnih 
standarda. 















Elektromagnetsko polje na frekvenciji 
mobilnih telefona (900 MHz) izaziva stres 
i modifikacije DNA u gujavici Eisenia fetida 


Gujavice vrste Fisenid fetida bile su izložene elektromagnet 
skom polju (EMP) na frekvenciji mobilnih telefona (900 MH) 
te poljima iznosa 10 do 120 V/m u dvosatnom razdoblju. Utje- 
caj duljeg izlaganja (četiri sata), modulacije polja te vremena 
oporavka (24 sata nakon dva sata izlaganja) proučavan je pri 
iznosu polja od 25 V/m. Rezultati pokazuju značajne modifika 
cije DNA na svim proučavanim tretmanima (broj hibridizacij- 
skih mjesta bio je dvostruko manji u odnosu na kontrolu). Eks- 
presija gena uključenih u odgovor na stres, oksidacijski stres te 
kemijsku i imunosnu obranu bila je povišena nakon izlaganja 
polju od 10 V/m te moduliranome polju od 23 V/m. Ove pro- 


mjene ostale su i nakon razdoblja oporavka, što upućuje na 


dugotrajan utjecaj EMP-a. 


Arhiv Hig Rada Toksikol, 
lipanj 2017: Vol. 68, No. 2, 
bp. 142-152. 


Izvor: Wizzard Worms. 

Dragi čitatelji, 


u znak priznanja sedamdesetogodišnjeg javnozdravstvenog djelo- 
vanja Instituta za medicinska istraživanja i medicinu rada (IM]), 
Zagreb uredništvo Prirode u cijelosti posvećuje sadržaj ovog i slje- 
dećeg broja temama i rezultatima istraživanja djelatnika IMLja. Za 
čitatelje koji su manje upoznati s radom IMLja, valja istaknuti da 
je ova, druga po veličini, javna znanstvenoistraživačka ustanova 
u Republici Hrvatskoj mudar i iskusan dionik hrvatske znanst 
vene scene s multidisciplinarnim temama istraživanja u području 
biomedicine i javnog zdravstva. Jednostavnije rečeno, istraživači 
IMLja nastoje prepoznati glavne neprijatelje zdravlja ljudi u uvje 
tima suvremenog života te ih pratiti, na vrijeme alarmirati i redu- 
cirati. Nije to nimalo lak posao jer iziskuje mnogo predanog i 
strpljivog istraživačkog rada, praćenje i uočavanje promjena te 
sustavnog ulaganja dobivenih rezultata u mozaik znanja o nepo- 
voljnim zdravstvenim učincima bioloških, fizikalnih i kemijskih 


agenasa kojima smo svakodnevno nemilice izloženi. 


Teme istraživanja na IMLju uvijek su pratile aktualne potrebe 
društva u svrhu prevencije različitih oboljenja ljudi u njihovu ži- 
votnom i radnom prostoru. Od vremena početka djelovanja 
IMLja, sredinom prošloga stoljeća, pa do danas tehnološki i kultur 
ni napredak civilizacije ubrzao je ritam života i promijenio mnoge 
životne navike ljudi. U odnosu na ono vrijeme, sada živimo i 
radimo u higijenski, mikroklimatski i ergonomski mnogo boljim 
uvjetima, proizvodimo i uspješno čuvamo veće količine hrane i 
različitih materijala, neke bolesti smo uspješno iskorijenili, dok 
smo druge u mogućnosti detektirati u vrijeme dok su još izlječive 
te smo na taj način u prosjeku produžili svoj životni vijek. No, 
kako svaki uspjeh (odnosno napredak) nosi svoje žrtve, neminovno 
s vremenom postajemo svjedoci otkrivanja nekih novih tegoba i 


... 


bolesti čiji uzročnici proizlaze iz naše neposredne »nove« okoline. 


U ovom broju Prirode upoznat ćemo vas s različitim vrstama one 
čišćenja okoliša u današnje doba koja umanjuju kvalitetu života 
ljudi i ostalih organizama te čije se razine u okolišu nastoje redo- 
vito kontrolirati u sklopu istraživačkih projekata i stručnih moni- 
toringa IMLja. No prije svega, pročitajte što je sve prethodilo os- 
nivanju IMLja krajem poratne 1947. godine, tzv. IMlgenezu. 

Sintagma »med i mlijeko« u narodnom se izričaju koristi kao si- 
nonim za blagostanje i ugodno življenje, no iz pera radioekologa 
saznat ćete za što nam još ovi darovi prirode mogu poslužiti. 
Koliko su radnici zaposleni u medicini, industriji i znanosti u 
današnje doba izloženi ionizirajućem zračenju te kako se to može 


kontrolirati otkrit će vam ekipa za dozimetriju zračenja. 

Omnia mea mecum porto, to bi zasigurno mogle »prozboriti« lebde- 
će čestice u zraku prije negoli se smjeste negdje u našem dišnom 
sustavu. Upoznajte njihovu tajanstvenu prirodu te kako utječu na 
kvalitetu zraka i našeg zdravlja. 

Herbicidi, fungicidi, insekticidi... riječju — pesticidi, može li se 
danas bez njih zamisliti industrijska proizvodnja i skladištenje 
hrane te što se s tim sintetskim spojevima zbiva u okolišu nakon 
primjene? Ovo gospodarsko i zdravstveno pitanje kopka svijest 
stalno iznova i zasigurno možemo reći da se s pesticidima treba 
postupati jednako kao i s lijekovima — razumno i kontrolirano. 
Osim pesticida, u svim dijelovima okoliša, uključujući i žive orga- 
nizme, još uvijek detektiramo i brojne druge organske molekule 
čije je višestruko štetno djelovanje na zdravlje ljudi dokazano te se 
zbog toga već desetljećima ne koriste. Riječ je o vrlo postojanim 
organskim zagađivalima, tzv. POPs-spojevima, u koja najvećim 
dijelom ubrajamo organoklorove spojeve poput DDT-a i drugih 
pesticida te spojeve iz kemijskih skupina polikloriranih bifenila, 
dioksina i furana. 

Sve veći javnozdravstveni problem predstavljaju i ostaci brojnih 
vrsta spojeva iz skupine farmaceutika kojima su opterećene ko- 
munalne otpadne vode, naročito iz bolnica, ali i domaćinstva, 
te industrijski ispusti. Kako nam ti spojevi mogu naštetiti i što 
možemo poduzeti da smanjimo njihov unos u okoliš saznat ćete 
u članku o citostaticima. 

U nastavku predstavljamo suvremene metode molekularne bio- 
logije u službi proučavanja različitih vrsta oštećenja stanica i nje 
zinog genetičkog materijala pod utjecajem različitih doza tvari ne- 
prirodnih organizmu (ksenobiotika). Razvijamo novo područje 
detekcije tumorskih oboljenja s obzirom na promjenu mirisa 
tijela i pojašnjavamo protutumorski potencijal pčelinjeg otrova 
i njegovih sastavnica u liječenju različitih tipova tumorskih stan- 
ica. Rezultatima istraživanja medicine rada nastojimo ukazati na 
potrebu za zaštitom kože ruku u uvjetima pojačanog kemijskog 
stresa (profesionalne izloženosti). 

Za rubriku Znanstvene vijesti izdvojili smo zanimljivosti iz radova 
objavljenih u Arhivu za higijenu rada i toksikologiju, najstarijem 
hrvatskom znanstvenom časopisu koji izlazi u nakladi IMLja. A 
nova izdavačka poslastica IMLja je i zbornik radova za populari- 
zaciju znanosti pod naslovom Znanstvena svakodnevica koju pred- 


stavljamo pri kraju ovog broja. 


Čitajte Prirodu! 


dr. sc. Sanja Stipičević, IMI, Zagreb 


gosturednik 


SLINA nauziti 


»Da sam ptica, 

ko što nisam ptica, 

na prozor bih žute ruže razapeo, 
[olol(14(08 91/1 C-[eF- Ko[oKe(-1(1GEULLNILEE 
u njemu bih ubro trešnje dvije 

(najeo se prije) 

donio bih majci, 

da mi se nasmije.« 


Drago Ivanišević (1907. — 1981.), 

u hrvatskoj književnosti. 


Trešnja u punom cvatu 

— ljepota koja očarava i miriše 

i zvuči... zbog roja pčela. 

Ole JELI TAJ ELSE LaTeATE 
Varaždinska županija, proljeće 2017. 


Fotografija: 
Gordana Mendaš Starčević 

Opožareni šumarak uz Jadransku magistralu na ulasku u mjesto Tučepi, Makarska rivijera, ljeto 2017. 


Osnovni način izazivanja požara je ljudski nehat i nepažnja, a u godišnjim statistikama rijetko se spušta ispod 80 %. 
Medu značajne i često isticane načine izazivanja požara ubrajaju se namjerno izazivanje požara te dječja igra. Prirod- 
ne pojave kao što su udari groma i vulkani puno su rjedi uzročnici požara i u statistikama se vode kao ostali načini 
izazivanja požara. 


Svatko od nas može i mora pažljivim i odgovornim ponašanjem spriječiti da do požara uopće i dode, a ako i nastane, 
uz odgovarajuće mjere opreza može pogasiti početni požar pomoću raspoloživih priručnih sredstava. Načelno vrijedi 
sljedeće zlatno pravilo vatrogastva: 


»Većina požara u prvoj minuti gasi se čašom vode, u drugoj minuti je potrebna posuda vode i pomoć druge osobe, 
a već u trećoj minuti potrebna je organizirana i uvježbana vatrogasna postrojba.« 


Hrvatska vatrogasna zajednica 
Hitni telefonski broj za vatrogasce: (+385) 193 





(O) Institutu 


PRIJE INSTITUTA 


Mladen PAVLOVIĆ i Tamara BJAŽIĆ KLARIN, Zagreh 


rzaci Medvednice katkada uzrokuju povodanj. Jedan od 

njih je 1985. godine uništio knjižničarski fundus i dio 

dokumentacije Instituta za medicinska istraživanja i me 
dicinu rada (IMI). Stoga ne čude različiti nadnevci na lenti vre- 
mena ove ustanove, kojoj je u vrijeme prve petoljetke* bilo nami- 
jenjeno biti »ustanovom od posebnog značenja za zemlju«. Pomno 
istražujući razvoj današnjeg IMLja ipak nismo uspjeli prikupiti 
sve zapise. Neki od njih nisu dostupni ni u Državnom arhivu 
Hrvatske. Nedostaju nam spisi obližnje Vatrogasne škole MUP-a, 
tadašnjeg DVD-a Medveščak s dormitorijem, IMLjevog sustana- 
ra do 1957. godine. 


TKO SU AUTORI OVOG ČLANKA? 


Prim. dr. sc. Mladen Pavlović, dr. med., spec. pulmologije, umirovljeni je 
znanstveni savjetnik u trajnom zvanju. Bio je voditelj Centra za ocjenu 
sposobnosti Odjela medicine rada IMl-ja (1985.—1996.), voditelj nekoliko 
znanstvenih projekata u području istraživanja epidemioloških kroničnih 
nezaraznih bolesti te mentor ocjenskih radova. Četiri je puta bio dobitnik 
institutske nagrade za najveću citiranost radova. 

Dr. sc. Tamara Bjažić Klarin, d.i.a., arhitektica i znanstvena suradnica u 
Institutu za povijest umjetnosti. Objavljuje znanstvene i stručne radove iz 
područja povijesti i teorije arhitekture i urbanizma 20. stoljeća. 


Godine ratnog previranja 


Kako lokacijom (prilazom ksaverskim drvoredom uz tramvajsku 
prugu projektanta ing. Cirila Jegliča), tako i svrhom osnivanja, 
izvorište IMLja treba potražiti u osnivanju i djelovanju Škole za 


civilnu zaštitu. Školu je 1937. godine osnovao Gradski narodni 








odbor (GNO) Zagreb i smjestio je na dugoljastoj kosini uz istočni 


kolnik ceste Ksaver, u smjeru pružanja sjever-jug. 


lako građevinski nedovršena, proslovom tadašnjeg gradonačel- 
nika te uz brojne uzvanike vojne, civilne i vjerske vlasti, Škola 
bijaše predstavljena javnosti 27. veljače 1938. godine. Upravite- 
ljem je bio imenovan tada inženjer kemije Božidar Težak koji je 
njome upravljao do izbijanja rata 1941. godine. Početkom Dru- 
gog svjetskog rata upravu Škole preuzima tadašnja vojska, a po 
svršetku rata (1945.) Škola postaje Zavod za zaštitnu tehniku (ZZT) 
s B. Težakom na čelu uprave sve do 5. svibnja 1948. godine, kada 
GNO Zagreb predaje ZZI Jugoslavenskoj akademiji znanosti i 
umjetnosti (JAZU). ZZT je imao prvenstveno edukativnu zadaću 
u društvu pa su se tako uz tečajeve za srednjoškolce organizirali i 
tečajevi za pojedina zanimanja. Djelatnost ZZI-a nedvojbeno je 
utjecala na razvitak IMLjeve eksperimentalne i kliničke toksiko- 
logije, napose proučavanja otrova, uključivši otrove prirodnog 
porijekla, primjerice poskoka (Vipera ammodytes). 

Pod egidom JAZU-a, djelomice na zemljištu ZZT-a, 27. prosinca 
1947. godine osnovan je Institut za higijenu rada. U to je vrijeme 
JAZU osnovala niz znanstveno orijentiranih ustanova te inicirala 
njihovu integraciju. Ustrojstvom unutrašnjih i vanjskih radnih 
jedinica, uz stalne i honorarne djelatnike pa i časnike, otpočeo je 
budući znanstveni rad. Jedinice su u proteklih 70 godina nastaja- 
le i nestajale. JAZU je od grada Zagreba, osim zemljišta, preuzela 
i dio djelatnika ZZI-a što se uočava iz naziva jedinice Odjel higije- 
ne radne okoline i zaštitne tehnike. Susljedno, JAZU je 1. listopa- 
da 1948. godine od Ministarstva rada Federativne Narodne 
Republike Jugoslavije (FNRJ) prihvatila Zavod za psihologiju i 
fiziologiju rada. Istodobno je sporazumom s Komitetom za zaštitu 
narodnog zdravlja FNRJ priključen i Centar za medicinu rada s 


ambulantom za profesionalne bolesti i pripadni kliničko-kemijski 


.. veo 


* Prvi petogodišnji plan privredne i kulturne obnove poslijeratne Jugoslavije kada se udarnički radilo uz pjesmu »Da nam živi, živi rad!« (1947.-1951.). 

O profesoru Božidaru Težaku 


Prof. dr. sc. Božidar Težak bio je svestrani znanstvenik s velikim 
utjecajem na razvoj kemije, posebice fizikalne kemije, zatim in- 
formatologije i bibliotekarstva te na osnivanje i organizaciju 
znanstvenih ustanova i stručnih časopisa. Težakove aktivnosti u 
ZZ1-u nakon Drugog svjetskog rata preusmjeruju se s istraživa- 
nja bojnih otrova i zaštitnih sredstava, optimiranja zaštitnih fil 
tara za zrak i prilagodbi obrazina radničkih plinskih maski na 
kemiju koloida i razvoj znanstvene informatologije. Težakovi su- 
radnici bili su širom priznati znanstvenici, stručnjaci i nastavni- 
ci, među ostalima brojni djelatnici zagrebačke Škole narodnog 
zdravlja, socijalni medicinari akademici A. Štampar i B. Kesić, 


epidemiolozi J. Berlot i D. Chloupek, gradonačelnik T. Peičić, 


Dostavnica 


Gradskog poglavarstva u Zagrebu 

Slika 1. Potpisi nastavnika buduće Škole za civilnu zaštitu na sastanku 
prije početka rada Škole. Izvor: Državni arhiv u Zagrebu, oznake: HR- 
DAZG-10 GPZ Sign 18 Odsjek za civilnu zaštitu; spis: pov. br. 31/3-1937 
Odbor za gradnju i organizaciju Škole za civilnu zaštitu; drugi nastavak 
sjednice u Zagrebu, 31. 3. 1937. 

arhitekti V. Antolić i 1. Zemljak, matematičar M. Kiseljak te ke- 


mičari V. Njegovan, dekan Tehničkoga fakulteta, i nobelovac V. 
Prelog (sl. 1.). Profesor B. Težak i njegovi suradnici zaslužni su za 
brojne istaknute znanstvene prvijence IMLja. Stoga mu je prigo- 
dom obilježavanja 30. godišnjice rada Znanstveno vijeće IMLja 


dodijelilo spomenicu. 


O akademicima A. Štamparu, B. Kesiću 
i M. Krleži 


Akademik prof. dr. sc. Andrija Štampar bio je reformator javnog 
zdravstva, s golemim stručnim i znanstvenim iskustvom u pro- 
micanju socijalne medicine. Iako i osporavan, jedan je od znan- 
stvenika čije aktivnosti nadrastaju vrijeme u kojemu je živio i 
djelovao. Ponajprije se to odnosi na njegov polivalentan pristup 
suradnji medicinskih i tehničkih struka. Kao predsjednik JAZU-a, 
Štampar je svojom energijom i vještom komunikacijom zaslužan 
za pribiranje i plasman sredstava za školovanje kadrova te izgrad- 
nju i opremanje Instituta. Pobrinuo se za brojne donacije i inve- 
sticije, priloge zaklade J. D. Rockefellera, te za potporu Svjetske 
zdravstvene organizacije. Bio je upravnik Instituta za higijenu 
rada JAZU u izgradnji (1947.-1948.) i predsjednik Savjeta IMLja 
(1948.-1958.). U ljetopisima JAZU-a navode se »predradnje za iz- 
gradnju kompletirajuće zgrade na Ksaverskoj cesti 34-36« (odno- 
sno Ksaverskoj cesti 110, pa Ulici narodnog heroja Moše Pijade 
158, a danas Ksaverskoj cesti 2). Prvim direktorom IMLja bijaše 
imenovan akademik, prof. dr. sc. Branko Kesić (1948.-1958.). 
Godine 1953. Institut za higijenu rada mijenja naziv u javnu 
ustanovu Institut za medicinska istraživanja prema ondašnjoj 
ustrojbenoj jedinici, danas smještenoj u Gundulićevoj ulici, u 
Zavodu za povijest znanosti HAZU s muzejom povijesti medici- 


ne i farmacije. 


Osim uz akademike inženjere Štampara i Kesića, vernissage IMLja 
vezan je i uz akademika književnika Miroslava Krležu. Kao pot 
predsjednik JAZU-a, Krleža je 27. travnja 1951. godine održao 
prigodni govor istaknuvši pritom rezultate istraživanja akademi- 
ka Tihomila Beritića i Branka Kesića, koji su pregledavanjem 
zamjetnog broja rudara Idrije i radnika u tvornici pustenih šešira 
Škofja Loka dijagnosticirali merkurijalizam (profesionalnu bo- 
lest kroničnog otrovanja živom) te pridonijeli razvoju zaštitnih 
plinskih maski. Kao dodatna postignuća, Krleža apostrofira ča 
sopis Arhiv za higijenu rada i toksikologiju u izdanju IMLja te priku- 
pljeni knjižničarski fundus. Nažalost, njegov zanimljiv govor naj- 


vjerojatnije nije sačuvan. 


Dogradnja glavne zgrade poslije 
Drugog svjetskog rata 


Rekonstrukcija postojećih objekata ZZT-a i njihova dogradnja 
bila je vođena prema potrebama primijenjenih, ali i temeljnih 
znanstvenih istraživanja u vrijeme poratne industrijalizacije, po- 


vezanih preventivnom strukom Higijene (Medicine) rada i spor 


ta. Tijekom građevinskih zahvata poštovan je Antolićev »arhitek- 
tonski modernitet«, izuzevši »školu na otvorenom prostoru za 
potrebe DV.D.-a«. Voditeljem radova dogradnje i preinaka bio je 
imenovan djelatnik GNO-a Zagreb ing. Branimir Iveković, koji je 
zasigurno bio upoznat s objavljenim zanimljivim prijedlogom ar 
hitektonskih rješenja prof. B. Težaka iz 1946. godine, za preinaku 
građevine za rad u mirnodopskim uvjetima. Slijedeći međuratni 
»avangardni« uzorak zgrade su funkcionalno preuređene za znan- 
stvenu djelatnost. Predavaonica je u nekoliko navrata pregrađiva- 
na, ali do danas nije mijenjala vanjski gabarit. Oprema se pomno 
birala pa su se tu mogli naći Warburgov manometar, ergometar sa 


sagom, barokomora, Beckmanov fotometar, poligrafi itd. 


O projektantu i arhitektu Vladimiru Antoliću 


Projekt i nadzor gradnje ZZTa (odnosno Škole) dobio je suradni 
član JAZU-a i Težakov susjed iz Cvjetnog naselja arhitekt i urba- 
nist Vladimir Antolić. On je u to doba bio član gradskog građe- 


vinskog odjela Radne grupe Zagreb i suradnik skupine umjetnika 

Slika 2. Predloženi nacrt zgrade Instituta iz članka: Težak B., O potrebi i 
principima organizacije Zavoda za zaštitnu tehniku i medicinu rada, B. 
Težak, Arhiv za medicinu rada, Beograd 1;1946:53-60. 

Minulo je doba kada se dežurnom djelatniku u Centru za kontrolu otrovanja 
IMl-ja s mirogojskih padina u zoru glasao gnjetao (phasianus). Potrebe 
opsežnih multidisciplinarnih istraživanja, kakva su medicinska istraživanja, 
te pritisak klimatskih i civilizacijskih promjena zahtijevaju daljnja tehnološ- 


ka i ergonomska unapređenja vanjskog i unutrašnjeg prostora IMl-ja. Sto- 
ga Arijadnina nit iskustva stvaranog osam desetljeća, ali i suvremene 
spoznaje postulata znanstvenog marketinga usmjerene konkurentnosti 
unutar Europske unije potiču nas na nove adaptacije i dogradnje. 





»Zemlja« te je radio na Regulatornoj osnovi za Zagreb, tj. na preu- 
ređenju neuređenih predgrađa. Kao arhitekt tzv. druge faze moder 
niteta, prepoznatljivoj po estetskom funkcionalizmu i kreativnom 
konstruktivizmu, Antolić je imao zamisao da građevine ZZLa 
nalikuju ljetnikovcu i budu izgrađene prema uzoru na njemačku, 
francusku, englesku i sovjetsku arhitekturu. U gradnji je koristio 
industrijski oblikovan beton, staklo i željezo. U sklopu gradnje 
ZZ La djelomice je izgrađena zgrada uz Ksaversku cestu, bibliote- 
ka, predavaonica s oglednim laboratorijem i dio zgrade uz nad- 
svođeni cjevovod potoka Medveščak u sučelju (sl. 2.). U to vrije- 
me izgrađena je i jedinstvena valjkasta komora za istraživanje i 
testiranje djelotvornosti plinskih maski, koja je zbog dotrajalosti 
infrastrukture prije četrdesetak godina srušena i prerušena u 
nova zdanja. Među današnjim institutskim građevinama arhitek- 
tove se zamisli teško mogu prepoznati. Od rudimenata preostao je 
tek trijem - poveznica ulične zgrade s predavaonicom i uređenje 
unutrašnjosti knjižnice i predavaonice sa skromnim namještajem 


tvornice ThonetMundus (tada Florijan Bobić iz Varaždina). 


Literatura 


1. Ljetopisi JAZU: 54 (ur. akademik Gušić B.), Institut za medicinu 
rada, str. 135 (1949); 58 (ur. akademik Kostrenčić M.), Institut za hi- 
gijenu rada, str. 110-11 (1951.-1952.); 56 (ur. akademik Kostrenčić 
M.), Institut ta higijenu rada, str. 239-243 (1953.); 83 (ur. akademik 
Požar H.), Vlado Antolić, str. 267-269 (1980). 


2. Spomenica otvorenja Škole za civilnu zaštitu, VPS 3 (1938). 


3. Stampar A, Liječnik i inženjer. VPS časopis za vodnu, plinsku, sani- 
tarnu i municipalnu tehniku s prilogom za civilnu zaštitu, Zagreb 


5;1939:211-212. 


4. Kesić B., Institut za higijenu rada, JAZU Zagreb 1948.-1958. godine. 
IMI, Zagreb (1959), 


PRIRODA * SVIBANJ/LIPANJ + 2017. 





lea kao 





ookazatel 


RADIOAKTIVNE KONTAMINACIJE 
OKOLIŠA U HRVATSKOJ 


Zdenko FRANIĆ, Zagreb 


ed i drugi pčelarski proizvodi od davnina se koriste 
kao hrana i lijek. Med je najstarija vrsta zaslađivača 
u ljudskoj prehrani. Za razliku od rafiniranog stol- 
nog šećera, med ima daleko vredniji nutritivni sastav, ali i više 


kalorija (jedna žlica meda sadržava oko 65 kcal, a jedna žlica 


šećera oko 45 kcal). 


TKO JE AUTOR OVOG ČLANKA? 


Dr. sc. Zdenko Franić, dipl. ing. fizike, radioekolog, znanstveni savjetnik 
zaposlen u Jedinici za zaštitu od zračenja (IMI). Ekspert je za sustave 
upravljanja kvalitetom i certificirani ekološki pčelar. 





Povijest pčelarstva 


Najstarija ljudska aktivnost vezana uz pčele i konzumaciju meda 
dokumentirana je u prapovijesnim crtežima pronađenim u špi- 
ljama. Štoviše, crteži koji su pronađeni u Spanjolskoj ukazuju i 
na oblik pčelarstva (sl. 1.). 

I hrvatsko pčelarstvo ima dugu tradiciju na što ukazuju sljedeći 


primjeri. Godine 1206. hrvatsko-ugarski kralj Andrija II. izdao je 

Slika 1. Mezolitski, 8000 godina stari, crtež iz špilje Cueva de la Arana u 
blizini Valencije u Španjolskoj prikazuje ljudsku figuru kako viseći s lijana 
sakuplja med i vosak iz košnice dok okolo oblijeću pčele. Izvor: Wikimedia 
Commons. 


cistercitskom samostanu u Topuskom ispravu u kojoj samostan- 
skoj crkvi propisuje pravo uživanja oranica, sjenokoša, sela, šuma 
itd., kao i danke koji uključuju i med. Sankcioniranje krađe meda 
iz ulišta (pčelinjaka) predmet je i Vinodolskog zakonika iz godine 
1288. Godine 1577. nadvojvoda Ernest Habsburški, kojeg je nje- 
gov brat kralj Rudolf II. postavio za civilnog upravitelja Hrvatske, 
i krajiški general Ivan Auersperg, zapovjednik Karlovačkoga gene- 
ralata, vode prepisku iz koje je vidljivo da med ima vrlo važnu 
ulogu u opskrbi i održavanju bojne spremnosti vojnih posada u 
utvrdama petrinjskog kraja današnje Banovine (Hrastovica, Kli- 
nac i Pecki). Med je očito bio svojevrsna preteča današnjih energij- 
skih pločica, budući da je omogućavao brzo dobivanje energije za 


tjelesne aktivnosti i napore kakvi se očekuju u borbi. 


Karakterizacija meda 


S današnjeg aspekta zanimljivo je razmotriti o kojoj se vrsti meda 
tada radilo, posebice u kontekstu činjenice da je u tijeku projekt 
brendiranja Banskoga meda jednim od prepoznatljivih znaka 
kvalitete Europske Unije ZOZP, Zaštićena oznaka zemljopisnog 
porijekla (engl. Protected Geographical Indication, PGI). Pritom 
valja napomenuti da je koncept uniflornosti meda, tj. karakteri- 
zacije meda prema određenoj biljnoj vrsti (npr. kestenov med ili 
bagremov med) razvijen tek krajem prošloga stoljeća, kada je na- 
predak znanosti i tehnike omogućio razvoj standardiziranih ana- 
litičkih metoda određivanja zemljopisnog i botaničkog porijekla 
meda. Tehnologijom pčelarenja u XVI. stoljeću (pčelarenje u 
košnicama pletarama, vrškarama ili dubinama te gušenje pčela 
na kraju sezone) mogao se proizvesti samo poliflorni med, najvje- 
rojatnije s pretežitim udjelom kestena, s obzirom na obilje šuma 
(a tada i voćnjaka!) pitomog kestena na području Banovine (sl. 
2.). Postupci za osiguravanje kvalitete meda i ostalih pčelarskih 
proizvoda radi dokazivanja izvornosti danas uključuju i radiološ- 


ka ispitivanja. 


Dobrobit pčelarstva 


Primarni i neposredni razlog zbog kojeg su ljudi stoljećima zainte- 
resirani za pčele i pčelarstvo svakako jest med. U pravilu, svaki će 
se pčelar složiti da postoji neka čarolija u proizvodnji vlastitog 
meda i pohranjivanju tog tekućeg zlata u staklenke. Pritom će vas, 
isto tako, uvjeravati da niti jedan med nije toliko slastan i zdrav 
kao onaj koji proizvedu baš njegove pčele. No, ta slatka nagrada 
nipošto nije jedini razlog zbog kojeg se ljudi bave pčelarstvom. 
Naime, još zarana su ljudi primijetili znatno veće prinose u voćar 


stvu i ratarstvu u područjima u kojima se prakticiralo pčelarstvo. 


U današnje vrijeme, znanstvenici su pokušali izračunati gospo- 
darsku vrijednost oprašivanja koje osiguravaju pčele. Rezultati 
europskog znanstvenog projekta COST Action FA1307 ukazuju 
na to da na području EU poljoprivredne kulture oprašene pčela- 
ma imaju oko 50 % veće prinose te svake godine ostvaruju do- 


datnu dobit u vrijednosti većoj od 14 milijardi eura. Također, s 

Slika 2. Saća i matice. Snimio Z. Franić. 


obzirom na to da više od 80 % samoniklih biljnih vrsta u većoj 
ili manjoj mjeri ovisi o oprašivačima, možemo zaključiti da je 
oprašivanje ključni čimbenik u održavanju ekosustava, odnosno 
zaštiti bioraznolikosti. Kako u zemljama Europske unije živi oko 
14 milijuna pčelinjih zajednica, može se procijeniti da ekonom- 
ski doprinos jedne pčelinje zajednice u Europskoj uniji prosječno 
iznosi oko 1000 eura. 

Nažalost, različiti negativni utjecaji poput klimatskih promjena, 
intenzivne primjene neselektivnih pesticida u poljoprivredi te 
raširenih bolesti, od kojih je najizraženija zaraza parazitskom gri- 
njom Varroa destructor, pčelarstvo su učinili izuzetno zahtjevnim 
poslom. Bez brige i napornog rada pčelara pčele danas ne bi pre- 
živjele, a to bi u konačnici imalo katastrofalne posljedice na osi- 
guravanje dovoljnih količina hrane za čovječanstvo. U tom kon- 
tekstu, znanstvena istraživanja u pčelarstvu, pa tako i radiološka 
karakterizacija, pomažu ne samo u osiguravanju zdravlja pčela, 


nego i u proučavanju takvog načina oprašivanja te zaštiti okoliša. 


Med i fisijski radionuklidi 


Malo je poznato da med i neki drugi pčelinji proizvodi, posebice 
vosak, mogu poslužiti i kao pokazatelji zagađenosti okoliša različi- 
tim tvarima štetnim po zdravlje ljudi kao što su to, primjerice, 
antropogeni fisijski radionuklidi. Antropogeni radioaktivni ele- 
menti nastaju tijekom eksplozija nuklearnog oružja ili u nuklear 
nih postrojenja, posebno reaktora. Među njima naročito treba 
istaknuti radionuklide cezija (1"Cs, !**Cs i druge) koji su kemijski 


slični kaliju te se stoga mogu intracelularno ugraditi u organizam. 


U Republici Hrvatskoj fisijski se produkti u okolišu i hrani su- 
stavno istražuju i prate u sklopu ekstenzivnog programa nadzora 
radioaktivne kontaminacije okoliša koji je započeo još 1959. go- 
dine, tj. nakon perioda intenzivnih atmosferskih testiranja nu- 
klearnog oružja. Program se danas provodi pod nadzorom Dr 


žavnog zavoda za radiološku i nuklearnu sigurnost te je usklađen 

s preporukama Europske komisije iz 2000. godine o primjeni 
članka 36. iz Ugovora Europske zajednice za atomsku energiju 
(Euratom). Iako su prepoznati kao učinkoviti pokazatelji radio- 
aktivne kontaminacije okoliša, med i pčelarski proizvodi ipak 
nisu uključeni u program ovog sustavnog istraživanja. Stoga se 
radioekološka ispitivanja meda u Republici Hrvatskoj provode 
kroz različite znanstvene projekte i stručne djelatnosti znanstve- 
nih ustanova (IMI i Institut Ruđer Bošković). 


Pčelarstvo i radioekologija 


Na međunarodnoj razini, korištenje pčela i pčelarskih proizvoda 
kao pokazatelja stanja kontaminacije okoliša antropogenim radi- 
onuklidima intenziviralo se tek nakon nesreće nuklearnog reak- 
tora u Černobilu 1986. godine. Ciljana apidološka* istraživanja 
povezala su više različitih disciplina i znanstvenih područja kao 
što su pčelarstvo, botanika, medicina, radioekologija i zaštita od 
zračenja. Nekoliko je razloga zašto su pčele medarice učinkoviti 


integrator radioaktivnog onečišćenja okoliša: 


* pčele izjedne košnice dnevno posjećuju stotine tisuća cvjetova 


u krugu polumjera od oko 3 km (što odgovara površini od oko 


30 km/); 


* moguće je dovoljno točno odrediti koordinate izvora onečišće- 
nja, tj. mjesto prikupljanja i granice kontaminiranog prostora, 
kao i razdoblje u kojem je sakupljan kontaminirani proizvod; 

* osim u pčelarskim proizvodima (med, pelud, vosak, propolis) 
štetne tvari (zagađivala) mogu se otkriti i u pčelama, kao i u 


košnicama. 


Prvi literaturni podatci o radioaktivnosti meda u Republici Hr 
vatskoj datiraju iz doba neposredno nakon nesreće u Černobilu 
(svibanj i lipanj 1986.). Tada su zabilježene vrijednosti koncentra- 
cija aktivnosti za '*'1 (30-220 Ba/kp), '?'Cs (35-42 Ba/kpg) i !""Cs 
(12-62 Bg/kg). lako 1986. godine nije bilo detaljnih niti usklađe- 
nih međunarodnih preporuka za postupanje s hranom kontami- 
niranom u nuklearnim nesrećama, neposredno nakon černobil 
ske nesreće Europska zajednica (EZ) je uspostavila ograničenja na 
uvoz prehrambenih proizvoda iz zemalja istočne Europe, odno- 
sno zemalja izvan tadašnje EZ. Bez detaljnog obrazloženja postav- 
ljena je maksimalno dopuštena koncentracija aktivnosti radioce- 
zija koja je za sve proizvode iznosila 1000 Bq/kg. Slike 3. i 4. 
prikazuju koncentracije aktivnosti radiocezija u uzorcima poliflor 


nog meda s područja RH u razdoblju od 1986. do 1995. godine. 


Koncentracije aktivnosti radiocezija u medu vrlo su dobro kore- 
lirane s koncentracijama aktivnosti u radioaktivnim oborinama, 
što ukazuje na primarni izvor kontaminacije biofaze radiocezi- 
jem. Koncentracije aktivnosti ?'Cs i !**Cs u medu eksponencijal 


no padaju prema izrazu: 


A mea(0) ia A med(to) e“ 


* Apidologija je znanstveno proučavanje pčela i pčelarske prakse. 

gdje su: 

Amed(t) vremenski ovisna koncentracija aktivnosti radiocezija u 
medu (Bq/kg), 

Amed(to) početna koncentracija aktivnosti radiocezija u medu 
(Bq/ kg), 

1/k srednje vrijeme boravka radiocezija u medu. 


Rezultati ovih mjerenja daju vrijednosti konstanti raspada k: 


Olež vodi 2 E (proso e 


Vrijeme boravka radionuklida u nekom biološkom mediju ovisi 
o biološkoj eliminaciji te o radioaktivnom raspadu dotičnog radi- 
onuklida. Kako bi se procijenilo pravo ekološko vrijeme boravka 
u nekom mediju konstanta k se treba korigirati za radioaktivni 


raspad koji je karakteriziran konstantom ka te vrijedi jednadžba: 
k=21+ka 
gdje je In(2)/2 fizikalno vrijeme poluraspada koje iznosi 30,17 god 


za !"Cs i 2,06 god za !**Cs. Prema navedenoj jednadžbi pravo 


ekološko vrijeme boravka !*"Cs u medu iznosi 1,16 god, a za !**Cs 


1,00 god. 


Valja napomenuti da se !**Cs kao tzv. zaštićeni radionuklid u pravilu 
stvara kao izravni fisijski produkt, a ne kao produkt raspada 
ostalih fisijskih produkata u masenom nizu atomske mase 134, 
budući da se B-raspad zaustavlja na stabilnom '**Xe. Međutim, u 
nuklearnim reaktorima !*“Cs se stvara kao fisijski produkt 
zahvatom neutrona iz stabilnog '“Cs, koji također nastaje 
B-raspadom početnih fisijskih produkata, ali samo nakon dugog 
ozračivanja nuklearnog goriva. Stoga, prisutnost !**Cs u nekom 
mediju iz okoliša upućuje na moguću nesreću nuklearnog po- 
strojenja. Poslije nesreće u Černobilu, !5"Cs je u okolišu Republi- 
ke Hrvatske u većini medija, pa tako i u medu, bio u mjerljivim 
količinama prisutan do ranih 1990-ih godina, nakon čega su se 


količine spustile ispod granice detekcije (sl. 3.). 

Slika 3. Koncentracije aktivnosti '""Cs u uzorcima meda u Republici Hr- 
vatskoj. 

Nakon nesreće u japanskoj nuklearnoj elektrani Fukushima 


Daiichi 2011. godine u uzorcima meda i medljikovca* iz RH 
ponovo je detektirana prisutnost !*Cs, ali u vrlo malim 
koncentracijama aktivnosti koje su se kretale blizu granice 
detekcije instrumenata (oko 0,3 Ba/kg). 


S obzirom na malu potrošnju meda u RH (1 kg po stanovniku 
godišnje) te na niske koncentracije aktivnosti radiocezijau medu, 
procjenjuje se da je godišnja efektivna ekvivalentna doza koju 
prosječni stanovnik RH primi konzumacijom meda vrlo mala. 
Primjerice, u godini černobilske nesreće ukupna godišnja 
ekvivalentna doza !*Cs i !*"Cs koju je odrasla osoba mogla 
primiti konzumacijom meda iznosila je zanemarivih 0,55 uSv. Za 
usporedbu, prosječna osoba u RH od pozadinskog zračenja 


primi godišnju efektivnu dozu od oko 1 mSv. 


Forenzička radioekologija 


Istraživanja pokazuju da je med vrlo dobar biološki pokazatelj 
zagađenja okoliša radionuklidima cezija jer odražava radiološko 
stanje velike površine okoliša oko pčelinjaka. Štoviše, med 
odražava radioekološku osjetljivost okoliša budući da su 
koncentracije aktivnosti radionuklida u medu dobro korelirane 


s koncentracijama aktivnosti u radioaktivnim oborinama. 


Sustavno poznavanje podataka o koncentracijama aktivnosti 
fisijskih radionuklida te proširivanje radioekoloških istraživanja 
na koncentracije aktivnosti prirodnih radionuklida u medu i 
pčelarskim proizvodima, odnosno uzimanjem radiološkog otiska 
(eng. radiological fingerprint), s određenih lokacija i mikrolokacija 
te stvaranje sustavnih baza podataka rezultata takve radiološke 


karakterizacije, moglo bi trasirati razvoj učinkovite metode ana- 

Slika 4. Koncentracije aktivnosti !'**Cs u uzorcima meda u Republici Hr- 
vatskoj. 


litičkog osiguravanja kvalitete prirodnog meda i sprečavanja pa- 
tvorenja. U krivotvorenom medu radionuklidi nisu prisutni, a 
ukoliko i jesu, u pravilu se ne podudaraju s radioekološkim sta- 
njem na određenoj lokaciji. Stoga bi metoda forenzičke radioekolo- 
gije mogla biti brza, pouzdana i ekonomična alternativa komple- 


mentarnim analitičkim tehnikama. 

* Med koji ne potječe od cvjetnog nektara već ga pčele proizvode od biljnih sokova iz dubljih slojeva biljaka. Također se naziva i medun ili šumski med. 

Gordana MAROVIĆ, Mak AVDIĆ, Dinko BABIĆ, Tomislav BITUH, 

Gina BRANICA, Zdenko FRANIĆ, Iva FRANULOVIĆ, Milica KOVAČIĆ, 
Branko PETRINEC, Ljerka PETROCI, Jasminka SENČAR, Božena SKOKO 
i Marko ŠOŠTARIĆ, Zagreb 


d vremena otkrića radioaktivnosti do današnjih dana 

svjedoci smo razvoja mnogobrojnih primjena tog zna- 

čajnog svojstva tvari u različitim granama ljudske dje- 
latnosti, od onih u razvijanju nuklearnoga oružja do mirnodop- 
skih primjena, posebice u medicini i energetici. IUsporedno s 
razvijanjem znanstvenih spoznaja o štetnom djelovanju ionizira- 
jućeg zračenja na živi organizam razvijala se i ideja o potrebi zašti- 
te od te vrste zračenja. Zaštita od zračenja danas je razvijena 
znanstvena disciplina koja interdisciplinarnim pristupom vodi 
brigu o vrstama i dozama zračenja u okolišu, kao i o ljudima 


izloženima zračenju u svom životnom i radnom okruženju. 


Osim prirodne radioaktivnosti, atmosfera i sve sastavnice okoli- 
ša, uključivo čovjeka, sadrže i određenu količinu umjetno stvore- 
nih radionuklida koji dodatno opterećuju žive organizme ionizi- 


rajućim zračenjem. Većina umjetno stvorene radioaktivnosti 


Tablica 1. Vremena poluraspada umjetnih radionuklida koji su od posebnog 
interesa za procjene doza u sastavnicama okoliša i proučavanje učinaka 
njihovog djelovanja na žive organizme. 


radionuklid vrijeme poluraspada, /,,, 


PES 30 godina 
SI 29 godina 


stroncij 

IZLOŽENOST LJUDI IONIZIRAJUĆEM 
ZRAČENJU U OKOLIŠU 





TKO SU AUTORI OVOG ČLANKA? 


Dr. sc. Gordana Marović, dipl. ing. biotehnologije, znanstvena savjetnica 
u trajnom zvanju, predstojnica Jedinice za zaštitu od zračenja (IMI). Bavi 
se praćenjem izlaganja opće i profesionalno izložene populacije ljudi 
prirodnim i fisijskim radionuklidima, proučavanjem radioaktivne konta- 
minacije prehrambenog lanca biološki značajnim radionuklidima te istra- 
živanjem radiološke kontaminacije okoliša putem bioindikatorskih orga- 
nizama. Ostali koautori suradnici su Jedinice za zaštitu od zračenja (IMI) 
Zagreb. 





našla se u biosferi u vremenu između četrdesetih i šezdesetih 
godina prošloga stoljeća tijekom provođenja nuklearnih eksplo- 
zija u atmosferi. Nekontrolirano ispuštanje velikih količina 
umjetnih radionuklida u okoliš događa se i tijekom nesreća u 
nuklearnim postrojenjima, poput onih u Černobilu (bivša So- 
vjetska Ukrajina, 1986. godine) i Fukushimi (Japan, 2011. godi- 
ne). Nažalost, nerijetko tek radiološke nesreće senzibiliziraju cje- 
lokupno društvo za povećanje mjera sigurnosti u radu s 
nuklearnim izvorima energije te potiču istraživanja utjecaja do- 
datnog doznog opterećenja antropogenim izvorima ionizirajućeg 
zračenja na zdravlje ljudi. Stoga zagađenje okoliša umjetnim radi- 
onuklidima, a posebice onima koji lako ulaze u metabolizam ži- 
vih organizama poput izotopa joda, cezija i stroncija, usmjerava 
znanstvena istraživanja na razvoj sustavnog praćenja razina radi- 


oaktivnih tvari u različitim sastavnicama okoliša. 


Zbog svoje relativne dugovječnosti izotopi '*"Cs i Sr prisutni su 
u okolišu još od prvih testiranja nuklearnog oružja i dio su glo- 
balnog kruženja elemenata u prirodi (tablica 1). Radionuklidi 
1351, Sr i *Cs, kao i mnogi drugi, pojavljuju se u okolišu u tre- 


nutku kontaminacije okoliša nuklearnim testiranjem i nuklear 

Kontaminirani 
ra oblak 


Depozicija na tlo 


\Ć.o pru 

L_IU 

Mai= Depozicija na bilje Fo 
bom oo “a 


Depozicija u 
podzemnu vodu 


odu/more i 
aorske organizme 


Ingestija bilja 


slagale diljači 





nim nesrećama, a potom se u relativno kratkom roku raspadnu 


(kratka vremena poluraspada). 


Učinci zračenja na organizam ljudi ovise o načinu (putu) i traja- 
nju izlaganja radioaktivnim tvarima. Za istraživanje bioloških 
rezultata djelovanja ionizirajućeg zračenja potrebno je pratiti 
učinke izazvane na tri osnovna načina izlaganja različitim radio- 
nuklidima prisutnima u okolišu, a to su: izravna ili vanjska izlo- 
ženost, inhalacija (unos udisanjem) i ingestija (unos gutanjem) 
(sl. 1.). Rizik od vanjske izloženosti zračenju procjenjuje se iz brzi- 
ne apsorbirane doze u zraku, odnosno iz nje se izračunava ekvi- 


valentna efektivna doza za određeno vremensko razdoblje izlože- 





Slika 2. Izvor: http://thefermentedfoody.com/which-milk-is-best/ 

Slika 1. Putovi izloženosti ionizirajućem 
zračenju. 

Izvor: http://www.idahoeser.com/Annu- 
als/2003/Chapter3.pdf, INEEL Annual Site 
Environmental Report 2003, prevedeno. 


Depozicija na kožu 


DIREKTNO OZRAČIVANJE 


Ingestija biljne hrane 


Ingestija mlijeka i 


2 | | 


Ingestija 


vode | 


nosti. Izloženost inhalacijom procjenjuje se kao efektivna doza 
udahnutog radioaktivnog materijala u određenom vremenskom 
razdoblju. Put izloženosti zračenju ingestijom procjenjuje se kao 
efektivna doza unosom progutanog radioaktivnog materijala u 


promatranom vremenskom razdoblju. 


Institut za medicinska istraživanja i medicinu rada iz Zagreba 
ovlaštena je ustanova za obavljanje stručnih poslova zaštite od 
ionizirajućeg zračenja. Unutar Instituta, Jedinica za zaštitu od 
zračenja svojim je analitičkim tehnikama i uređajima osposoblje- 
na odrediti aktivnost pojedinih radionuklida u svim okolišnim 
uzorcima, kao i doze ionizirajućeg zračenja u bilo kojoj točki pro- 
stora. Sustavnim godišnjim praćenjem stanja radioaktivnosti u 
različitim uzorcima moguće je procijeniti dozno opterećenje pro- 
sječnog stanovnika i to kao sumu doza koju stanovnik primi na 
sva tri načina izloženosti. Tako se u Jedinici od 1959. godine kon- 
tinuirano provodi praćenje stanja radioaktivnosti okoliša na po- 


dručju Republike Hrvatske. 


Dobar primjer određivanja mogućih posljedica kontaminacije 
okoliša umjetnim radionuklidima jesu godišnje efektivne doze 
procjenjene za odraslog stanovnika Hrvatske izloženog zračenju 
ingestijom mlijeka. Mlijeko se smatra jednom od najvažnijih pre- 
hrambenih namirnica koju konzumiramo od najranijeg djetinj- 
stva (sl. 2). U mlijeku se nakupljaju radioaktivni izotopi cezija 
(radiocezij) i stroncija (radiostroncij) prema putu izloženosti u 


nizu: zrak > vegetacija —> krava > mlijeko > čovjek. 


Zbog relativno lakog uzorkovanja i jednostavnog postupka pri- 


preme uzorka za analizu, mlijeko predstavlja praktičnu vrstu 

Slika 3. Procijenjene godišnje efektivne doze unosom radiocezija i radio- 
stroncija mlijekom za odraslog stanovnika u RH u periodu 1983.—2000. 
godine. Izvor: Praćenje stanja radioaktivnosti životne sredine u Republici 
Hrvatskoj. A. Bauman i sur.; J. Kovač i sur.; G. Marović i sur. (godišnji 
izvještaji za period 1983.—2000.). 


medija u kojem se kontinuirano i pouzdano mogu pratiti koncen- 
tracije aktivnosti radiocezija i radiostroncija. U Jedinici se kon- 
centracije aktivnosti radiocezija i radiostroncija u mlijeku prate 
na području cijele RH unatrag nekoliko desetljeća. Iz dobivenih 
rezultata mjerenja i uz pretpostavku da prosječni stanovnik Repu- 
blike Hrvatske konzumira 100 L mlijeka na godinu procjenjuje se 
godišnja efektivna doza koju odrasli stanovnik Hrvatske prosječ 
no primi unosom pojedinog radionuklida mlijekom (sl. 3. i sl. 4.). 
Godine 1986. procijenjena je efektivna doza od unosa *Sr mlije- 
kom (1 uSv), kao i ona unosom !*'I mlijekom (84 uSv). Koncentra- 
cija aktivnosti '!I u mlijeku detektirana je samo tijekom svibnja i 
lipnja te godine, dok je tijekom srpnja izmjerena tek u nekoliko 


slučajeva i to u tragovima, odnosno na granici detekcije. 


U godini nuklearne nesreće dolazi do dodatne kontaminacije 
mlijeka, kao i cijelog habitata, radionuklidima relativno kratkog 
vremena poluraspada. Černobilska nesreća 1986. godine prido- 
nijela je relativno velikom doznom opterećenju i njezin se utjecaj 


osjećao još godinama nakon nesreće. Nuklearna nesreća u Fu- 

Slika 4. Procijenjene godišnje efektivne doze unosom radiocezija i radio- 
stroncija mlijekom za odraslog stanovnika u RH u periodu 2000.—2016. 
godine. Izvor: Praćenje stanja radioaktivnosti životne sredine u Republici 
Hrvatskoj. G. Marović i sur. (godišnji izvještaji za period 2000.—2016.). 


kushimi 2011. godine nije u naše krajeve prenijela tako velike 
količine radioaktivnosti. Sve izmjerene vrijednosti koncentracija 
aktivnosti bile su neznatno više od radioaktivnosti izmjerenih 
prethodnih godina, osim što su se u našem okolišu ponovno 
pojavili izotopi I i !**Cs. Tragovi radiojoda pojavili su se u uzor 
cima zraka, dok je !**Cs određen u gotovo svim sastavnicama 
okoliša, pa tako i u mlijeku što je pridonijelo dodatnom doznom 


opterećenju stanovništva Hrvatske. 


Rezultati ovakvog sustavnog praćenja stanja radioaktivnosti u 
okolišu pokazuju da je radioaktivna kontaminacija okoliša u 
Republici Hrvatskoj antropogenim (fisijskim) radionuklidima 
danas minimalna te da je dozno opterećenje našeg stanovništva 
s godinama sve manje. I na kraju, valja naglasiti da je za sustav- 
no i pouzdano praćenje stanja radioaktivnosti našeg životnog 
okoliša i razvoja zaštite od zračenja, uz intenzivan rad na razvoju 
analitičkih metoda i mjernih tehnika, nužno stalno unapređiva- 
nje znanja u području znanosti o zračenju i razvoju zaštite od 


zračenja. 

Osobna 


DOZIMETRIJA IONIZIRAJUĆEG 
ZRAČENJA 


Marija SURIĆ MIHIĆ, Jerko ŠIŠKO i Ivica PRLIĆ, Zagreb 


onizirajuće zračenje je zračenje dovoljne energije da u tvari 
kojom prolazi uzrokuje proces ionizacije — izbacivanje jedno- 
ga ili više elektrona iz atoma (sl. 1.). lonizirajuće zračenje po 
svojoj prirodi može biti elektromagnetsko (gama-zračenje; rend- 
gensko zračenje) ili čestično (alfa-zračenje — jezgre helija; beta- 
zračenje — elektroni ili pozitroni; neutroni; ioni ili atomi koji se 


gibaju vrlo velikim brzinama). 


Odakle dolazi ionizirajuće zračenje? 
Godine 1895. Wilhelm Conrad Rčntgen otkrio je X-zrake, a go- 


dinu poslije Henri Becquerel je otkrio da je zračenje uranija dru- 


gačije prirode od X-zraka. Pojam radioaktivnosti skovala je Marie 





Slika 1. lonizacija atoma zbog djelovanja ionizirajućeg zračenja. 

TKO SU AUTORI OVOG ČLANKA? 


Dr. sc. Marija Surić Mihić, dipl. ing. Tizike, znanstvena suradnica; dr. sc. Ivica 
Prlić, dipl. ing. fizike, stručni savjetnik i voditelj Jedinice; Jerko Šiško, dipl. 
ing. fizike, stručni suradnik. Autori su suradnici zaposleni u Jedinici za do- 
zimetriju zračenja i radiobiologiju (IMI), s dugogodišnjim iskustvom u po- 
dručju zaštite od zračenja. Jedinica je najstariji stručni tehnički servis u 
Republici Hrvatskoj (djeluje od 1959. godine) ovlašten za poslove zaštite 
od ionizirajućeg zračenja koristeći namoderniju mjernu opremu. Uz stručni 
rad, suradnici Jedinice bave se i znanstvenoistraživačkim radom u područ- 
ju zaštite od zračenja. 





Sklodowska Curie koja je zaslužna za otkriće novih radioaktiv- 
nih elemenata polonija i radija. 

Izvore ionizirajućeg zračenja primarno dijelimo na prirodne i an- 
tropogene (stvorene ljudskim djelovanjem). Prirodni izvori ioni- 
zirajućeg zračenja dolaze iz svemira (gama-zračenje, neutroni i 
druge čestice), iz zemljine kore iz koje prelaze u vodu, biljke, živo- 
timje Uzrake(- U USTI Ra Ra ilisuveradeni uiljid: 
sko tijelo cime nas ozračujuwiznutra(ć bok e Pi osmi 
drugi). Čovjek je stvorio umjetne izvore zračenja i to radioaktiv- 
ne izvore i električne uređaje koji proizvode ionizirajuće zračenje 
(rendgenski uređaji, linearni akceleratori). Za razliku od radioak- 
tivnih izvora koji zrače kontinuirano, električni uređaji proizvo- 
de ionizirajuće zračenje samo tijekom rada rendgenske cijevi. 
Ako se promatra globalna prosječna izloženost stanovništva ioni- 
zirajućem zračenju, primarni doprinos je od zračenja u okolišu, a 
doprinosi od izlaganja izvorima ionizirajućeg zračenja u medicini 
i ostalo čine oko 20 % (sl. 2.). Prosječna efektivna doza od prirod- 
nog zračenja iz okoliša koju je primio stanovnik Zagreba u 2016. 


godini iznosila je 1,05 mSv. 

IZVORI ZRAČENJA 


PRIRODNO ZRAČENJE 80% 





HRANA/PIĆE 9 % 


RADON 42 % 


KOZMIČKO ZRAČENJE 13% 


GRAĐEVINSKI sik 
MATERIJAL/TLO 





UNSCEAR 2008 Report 


Osobna dozimetrija ionizirajućeg zračenja 


Izvori ionizirajućeg zračenja imaju vrlo široku primjenu u medici- 
ni, znanosti i industriji. U medicini se koriste za dijagnostiku i 
terapiju, a broj dijagnostičkih i terapijskih postupaka uporabom 
izvora zračenja značajno se povećavao u zadnjih nekoliko desetlje- 
ća. Pri tome izloženost pacijenata i medicinskog osoblja ioniziraju- 
ćem zračenju globalno raste, medicinski izvori ionizirajućeg zrače- 
nja doprinose 98 % ukupne doze zračenja populacije od umjetnih 
izvora zračenja. U znanosti se izvori ionizirajućeg zračenja koriste 
za proučavanje bioloških procesa, istraživanje građe tvari i druge 
razne istraživačke svrhe, a u industriji za različite namjene: od 
traženja pukotina i nepravilnosti u materijalima, provjeri kakvo- 
će zavara, za mjerenje gustoće, razine napunjenosti, mjerenje du- 
bine i slično. U svim navedenim djelatnostima osobe koje rukuju 
radioaktivnim izvorima i električnim uređajima koji proizvode 
ionizirajuće zračenje mogu na različite načine biti izložene ionizi- 
rajućem zračenju. Kako bi se mogla odrediti njihova izloženost 
zračenju te prema tome poduzeti nužne mjere da se izloženost 
smanji na onoliko koliko je to razumski moguće postići (princip 
ALARA*) u Jedinici za dozimetriju zračenja i radiobiologiju (IMI) 
provodi se osobni dozimetrijski nadzor izloženih radnika već više 
od 50 godina. Izloženi radnici su osobe koje tijekom obavljanja 
svoga uobičajenog posla mogu biti izložene zračenju više od grani- 
ce za pojedinog stanovnika, a koja iznosi 1 mSv na godinu. Pri 
tom treba naglasiti da ta izloženost ne uključuje izlaganje prirod- 
nim izvorima ionizirajućeg zračenja u okolišu te medicinsko 
ozračenje pojedinca kao posljedica dijagnostičkih i terapijskih 
postupaka u medicini i dentalnoj medicini. Mjerenje i procjena 
vanjske izloženosti izvorima ionizirajućeg zračenja provodi se upo- 
rabom malih mjernih uređaja - osobnih dozimetara (sl. 3.). 

Na Institutu koristimo pasivne termoluminiscentne osobne do- 


zimetre (TLD) za mjerenje izloženosti cijelog tijela koji se nose na 





Slika 2. Izloženost stanovništva 
lonizirajućem zračenju ovisno o 
porijeklu izvora zračenja. 


ANTROPOGENO ZRAČENJE 20% 





zi MEDICINA - 20% 
zaj OSTALO <1% 


E 


Slika 3. Termoluminiscentni dozimetri za mjerenje izloženosti očne leće, 
šake ili kože te cijelog tijela. 


prsištu tijekom rada s izvorima ionizirajućeg zračenja ili u blizini 
izvora ionizirajućeg zračenja. Kod osoba gdje su dominantno 
izložene šake koriste se dozimetri koji se nose na prstu ili oko 
ručnog zgloba, a u intervencijskoj radiologiji i kardiologiji mjeri 
se i izloženost očne leće zračenju. Osobni dozimetri, kao što im 
naziv govori, vezani su za osobu i kontinuirano sakupljaju zrače- 
nje kojem je izložen nositelj dozimetra. Po završetku mjernog 
razdoblja (mjesec dana) nošeni dozimetar zamjenjuje se novim, a 
prethodni šalje u Jedinicu na očitavanje. Po očitanju dozimetra 
izračuna se primljena doza te se izvješće šalje korisniku usluge 
dozimetrijskog servisa. Od ukupno zabilježene doze na dozime- 
tru oduzima se vrijednost doprinosa od prirodnog zračenja, tako 
da neto vrijednost predstavlja samo doprinos od profesionalnog 


ozračenja. 


U ovom radu predstavljeni su rezultati mjerenja ukupne godišnje 
efektivne doze izloženih radnika u medicini, znanosti i industriji, 
izmjerene u dozimetrijskom servisu IMLja u periodu 2011.-2014. 
godine. Slika 4. prikazuje maksimalne i prosječne primljene vrijed- 


nosti godišnje efektivne doze u tri navedene grane. Uočljivo je da 


* ALARA (eng. As Low As Reasonably Acheivable) - princip koji podrazumijeva poduzimanje svih potrebnih mjera u cilju održavanja izloženosti ionizirajućem zračenju 


ispod doznih ograničenja koliko je to praktično izvedivo uzimajući u obzir ekonomske i sociološke čimbenike. 

Maksimalne izmjerene vrijednosti efektivne doze od 2011. do 2014. u medicini, istraživanju i 
industriji 


m Medicina — milstraživanje — slIndustrija 


Efektivna doza [uSv] 


2011 2012 


Godina 





m Maksimalna vrijednost <“ Srednja vrijednost 


20000 

16000 > 
14000 > 
12000 > 
10000 + 
8000 >; 
6000 - 
4000 > 
2000 - KI Ki 
0 


2013 2014 


Maksimalne i srednje izmjerene vrijednosti efektivne doze u 2012. godini u 
medicinskim djelatnostima, istraživanju i industriji 





Slika 4. Najveće i prosječne 
zabilježene vrijednosti efek- 
tivne doze u medicini, zna- 
nosti i industriji u periodu 
2011. — 2014. 


Slika 5. Prikaz najvećih i pro- 
sječnih godišnjih efektivnih 
doza primljenih u različitim 
granama medicine, istraži- 

su svake godine najveće vrijednosti zabilježene u medicini, premda 
su doze primljene u radu s izvorima ionizirajućeg zračenja u indu- 


striji također relativno visoke. 


Zabilježene doze koje su primili izloženi radnici u znanosti uglav- 
nom su niže od granice za pojedinog stanovnika, no s obzirom 
na to da se u znanosti često mijenja način rada te dinamika izlo- 
ženosti, dozimetrijski nadzor je iznimno važan osobito u slučaju 
očitanja doza koje su više od očekivanih za neku vrstu posla. U 
takvoj situaciji stručni suradnici Instituta provode ispitivanja 
uzroka povišenog ozračenja te predlažu mjere radiološke zaštite 
kako bi smanjili izloženost pojedinca na prihvatljivu mjeru u 
skladu s ALARA principom. Slika 5. prikazuje najveće i prosječ 
ne vrijednosti primljene godišnje efektivne doze u različitim gra- 


nama medicine te u istraživanju i industriji u 2012. godini. 


20 


Najveće zabilježene doze u medicini su očekivano u intervencijskoj 
radiologiji i nuklearnoj medicini. U obje grane medicine zdrav- 
stveni djelatnici su veći dio radnog vremena izloženi zračenju. U 
intervencijskoj radiologiji liječnik radiolog provodi intervencijske 
postupke uz nadzor rendgenskim uređajem, dok u nuklearnoj me- 
dicini medicinsko osoblje pripravlja radiofarmake za dijagnostičke 
ili terapijske postupke, primjenjuje ih na pacijentima te provodi 
dijagnostiku. U industriji su najizloženiji defektoskopičari koji 
ispituju kvalitetu varova te nepravilnosti u materijalu uporabom 
radioaktivnih izvora na otvorenom prostoru, gdje pri transportu 
spremnika s radioaktivnim izvorom na mjesto ispitivanja imaju 


rizik od ozračenja od propusnog zračenja kroz spremnik. 


Maksimalne zabilježene vrijednosti efektivne doze uspoređene 


su sa zakonskom vrijednošću granica izlaganja koja za izložene 

radnike iznosi 100 mSv u razdoblju od pet uzastopnih godina, uz 
uvjet da niti u jednoj godini petogodišnjeg razdoblja efektivna 
doza ne smije biti veća od 50 mSv. Dijagrami prikazani na slika- 
ma 4. i 5. pokazuju da nije bilo zabilježenih vrijednosti efektivne 


doze iznad graničnih vrijednosti. 


Budućnost osobne dozimetrije 


Pasivni osobni dozimetri, kao što su termoluminiscentni dozi- 
metri (TLD), film-dozimetri te optički stimulirani luminiscentni 
dozimetri (OSL) koji se uobičajeno koriste, daju podatak isključi- 
vo o ukupnoj dozi koju je osoba primila tijekom perioda nošenja, 
a ne o dinamici primanja doze te nemaju mogućnost alarmiranja 
nositelja u situacijama kada se nalazi u području prekomjerne 
brzine doze. Aktivni elektronički osobni dozimetri (AEPD) ure- 
đaji su za koje se smatra da će u budućnosti, kada se riješe odre- 
dena ograničenja koja trenutno imaju, zamijeniti pasivne dozi 
metre. Naime, AEPD-ovi imaju mogućnost bilježenja trenutačne 
vrijednosti primljene doze, brzine doze kojoj je izložen pojedi 
nac, te alarmiranja u slučaju boravka u području velike brzine 
doze. Nadalje, ovisno o korištenom detektoru zračenja, AEPD- 
ovi mogu imati bolju osjetljivost i preciznost mjerenja od pasiv- 
nih dozimetara, osobito stoga što mogu razlikovati prirodno po- 
zadinsko zračenje od onog dodatnog, umjetnog izvora zračenja 
na radnom mjestu. Razvoj elektroničkih sklopova i baterija sma- 
njiti će dimenzije AEPD-ova i omogućiti dulji rad bez izmjene 
baterije, a sniženjem cijene postati će dostupni za široku uporabu 
u osobnoj dozimetriji. 

U Jedinici se dugi niz godina kroz istraživačke projekte razvija 
aktivni elektronički dozimetar tip ALARA OD (sl. 6.) koji je te- 
stiran za mjerenje zračenja u okolišu te za osobnu uporabu. Do- 
sadašnji rezultati potvrđuju da se uporabom takvog uređaja 
može dobiti detaljan uvid u dinamiku izloženosti te poboljšati i 


optimizirati zaštita od zračenja. 

Slika 6. Aktivni elektronički dozimetar ALARA OD. 

WI-FI U PILOT-PROJEKTU 


3-Škole 


Ivica PRLIĆ, Zagreb 


PILOT PROJEKT e-ŠKOLE 











VVi-Fi radijsko povezivanje prisutno je već 

duže vrijeme i u školama te se trenutno mjeri 

u sklopu projekta »e-Škole: Uspostava su- 

stava razvoja digitalno zrelih škola (pilot pro- 

jekt)« koji Hrvatska akademska i istraživačka 

. mreža — CARNet provodi od 2015. do 2018. 
e-Skole dje 

Pilot-projekt e-Škole obuhvaća 10 % škola 

(101 osnovna i 50 srednjih škola) iz cijele Hrvatske te je dio šireg programa 


»e-Škole: Cjelovita informatizacija procesa poslovanja škola i nastavnih pro- 


Što je Wi-Fi? Povezivanje uporabom 
radijske tehnologije 


Posljednjih godina uporaba Wi-Fi radijskih primopredajnika 
ubrzano raste. Korištenjem takve tehnologije, elektronički ure- 
đaji radijski se povezuju s računalnom mrežom putem mikrova- 
lova ili elektromagnetskih polja radijske frekvencije (RF) čime se 
otklanja ili smanjuje potreba za spajanjem mrežnim kabelima. 
Bežični radijski sustavi pružaju slobodu kretanja s uređajem unu- 
tar škole (prijenosno računalo, tablet ili pametni telefon) te ih je 


lakše, a ponekad i jeftinije ostvariti nego žične mreže. Takve nove 


TKO JE AUTOR OVOG ČLANKA? 


Dr. sc. Ivica Prlić, dipl. ing. fizike, stručni savjetnik, znanstveni suradnik i 


voditelj Jedinice za dozimetriju zračenja i radiobiologiju (IMI) s dugogo- 
dišnjim iskustvom u području zaštite od zračenja i suradnici na projektu: 
Hrvoje Mesić (Prirodopolis); mr. sc. Mladen Hajdinjak (Haj-Kom d.0.0.). 
Dr. sc. Ivica Prlić voditelj je istraživačkog projekta IMI CARNet-2016. 

cesa u svrhu stvaranja digitalno zrelih škola za 21. stoljeće« koji se provodi od 
2015. do 2022. godine i koji planira obuhvatiti minimalno 60 % svih hrvatskih 
škola. Svrha pilot-projekta e-Škole je uspostaviti mrežu digitalno zrelih škola 
za 21. stoljeće podizanjem razine digitalne zrelosti 151 škole uključene u pro- 
jekt. U digitalno zrelim školama predviđa se aktivna i svakodnevna uporaba 
informacijsko-komunikacijske tehnologije (IKT) u nastavi i poslovanju škole 
koja doprinosi: 

* razvoju digitalno kompetentnih učenika 

* razvoju digitalno kompetentnih nastavnika 

* učinkovitom i transparentnom upravljanju školom 





tehnologije postale su dio životne, ali i školske svakodnevice. 
Najbolji primjer za to je prijenosno računalo koje je spojeno na 
internet putem Wi-Fi usmjernika (modema/routera). Danas Wi-Fi 
pristupne točke možemo pronaći u mnogim javnim i privatnim 
prostorima, stoga treba imati na umu da su ljudi koji su okruženi 
Wi-Fi signalom povremeno izloženi niskoj razini elektromagnet 
skih polja prilikom korištenja interneta za poslovne ili privatne 


svrhe (od usmjernika kao pristupnih točaka). 


Uzrokuje li Wi-Fi štetne posljedice 
po zdravlje? Ocjene nadležnih institucija 


Iako je Međunarodna agencija za istraživanje karcinoma (LARC) 
- dio Svjetske zdravstvene organizacije (WHO) - svrstala radio- 
frekvencijska elektromagnetska polja, uključujući i ona od bežič 
nih telefona, u skupinu »2B« s obzirom na procjenu karcinoge- 
nog rizika za ljude, radi se o mjeri predostrožnosti jer skupina 
»2B« obuhvaća popis »mogućih karcinogena« na kojoj se Wi-Fi 
signal nalazi zajedno s, primjerice, kavom, ukiseljenim povrćem i 


tesanom građom. Medutim, uzimajući u obzir_mišljene IARC-a, 

VIŠE O PROJEKTU 





Projekt e-Škole sufinancira Europska unija iz europskih strukturnih i investicij- 
skih fondova. Više informacija može se pronaći na sljedećim poveznicama: 
https://www.e-skole.hr, https:/Mwww.carnet.hr/, https://strukturnifondovi.hr/ 





5 EUROPSKI STRUKTURNI 
| INVESTICIJSKI FONDOVI 





Europska unija 
Zajedno do fondova Eu 


WHO je, kao krovna međunarodna zdravstvena organizacija, 
ocijenila da ne postoje znanstveno utvrđeni dokazi štetnih utje- 
caja WiFi signala niskih razina elektromagnetskih polja na 


zdravlje. 


»Nema znanstveno ustanovljenih dokaza da izloženost elektro- 
magnetskim poljima niskih razina od WiFi radijskih uređaja 
štetno utječe na zdravlje učenika ili opće populacije.« - Svjetska 


zdravstvena organizacija - WHO 


Razina energije i snaga 


Razina energije elektromagnetskih polja koju proizvodi i emitira 
Wi-Fi usmjernik izrazito je niska da bi mogla oštetiti stanične 
strukture ili genetski materijal stanica (npr. molekule DNA). 
Frekvencija Wi-Fi usmjernika jednaka je zračenju mikrovalne 
pećnice, ali bez primjetnog toplinskog učinka. Slikovito rečeno, 
postoji tehnologija rezanja čeličnih ploča s mlazom vode pod vi- 
sokim tlakom, ali to nikako ne znači da je tuširanje opasno po 
zdravlje. Wi-Fi radijski uređaji i pristupne točke (eng. access point) 
zrače izrazito malom snagom, tipično 0,1 W (100 mW). Dozime- 
trijska mjerenja koja je proveo Institut za medicinska istraživanja 
i medicinu rada - IMI iz Zagreba pokazala su da je izloženost 
elektromagnetskim poljima koja proizvode Wi-Fi uređaji koji su 
nabavljeni i instalirani u sklopu provedbe pilot projekta e-Škole 
znatno niža od referentne granice za opću populaciju propisane 
European Committee for Electrotechnical Standardization (CENELEC) 
normom i pravilnikom Ministarstva zdravstva. O tome je svoje 


mišljenje i smjernice dao i Scientific Committee on Emerging and 

Newly Identified Health Risks Europske unije (SCENIHR); 
https://ec.europa.eu/health/sites/health/files/scientific_ 


committees/docs/citizens_emf_en.pdf 


Mogu li smanjiti svoju izloženost Wi-Fi 
zračenju? 


Prema dosad prikupljenim znanstvenim informacijama te anali- 
zama dobivenim tijekom mjerenja u sklopu pilot projekta e-Ško- 
le, IMI je došao do zaključaka da ne postoje razlozi zbog kojih se 
Wi-Fi radijski sustavi ne bi trebali nastaviti koristiti u školama te 


na drugim mjestima. 


Prikupljeni podaci i daljnji planovi 


S obzirom na to da razina emitiranih elektromagnetskih polja 
(od Wi-Fi tehnologije i ostalih radijskih uređaja) može biti pred- 
met propitivanja ili zabrinutosti kod roditelja, nastavnika i osta- 
lih dionika, CARNet i IMI planiraju u sklopu pilotprojekta 
eŠkole nastaviti provoditi relevantna mjerenja elektromagnet 
skih polja. Uz to, planira se nastaviti i istraživanje mogućih utje- 
caja koje elektromagnetska polja od Wi-Fi i drugih radiokomuni- 
kacijskih uređaja, koji se koriste ili će se koristiti u redovnim 
nastavnim procesima u hrvatskim školama, mogu imati na 
zdravlje. Sve navedeno provodit će se s ciljem prikupljanja sigur- 
nih, pouzdanih, točnih i ažurnih podataka koji će se potom ko- 
ristiti za daljnja mjerenja, posebice u svrhu epidemioloških i soci- 


oloških istraživanja te unaprjeđenje nastavnih procesa. 

LEBDEĆE 





Česlice 


Krešimir ŠEGA i Ivan BEŠLIĆ, Zagreb 


ri ocjeni kvalitete zraka, a u svrhu zaštite okoliša i ljudskog 
zdravlja, kontinuirano se prate koncentracije onečišćuju- 
ćih tvari u zraku. Mnogi su upoznati sa štetnim plinovima 
čije se koncentracije prate (SO,, CO, dušikovi oksidi, ozon, H>S 
i drugi) dok se lebdeće čestice u zraku doimaju tajanstvenima te 
način i svrha praćenja njihovih koncentracija nije svima poznata. 
Svojstva lebdećih čestica u zraku su zaista vrlo zanimljiva, od 
njihovih izvora, razdiobe veličina, načina prodiranja u dišni su- 
stav, fizikalnih svojstava, kemijskog sastava pa sve do utjecaja na 


ljudsko zdravlje (sl. 1.). 


Jedinica za higijenu okoline (IMI) započela je praćenje onečišćenja 
zraka lebdećim česticama određivanjem indeksa crnog dima 


1963. godine. Nešto poslije, 1972. godine započelo je sakupljanje 


TKO SU AUTORI OVOG ČLANKA? 


Dr. sc. Krešimir Šega, dipl. ing. fizike, znanstveni savjetnik u trajnom zva- 
nju, lako u mirovini, još uvijek je znanstveno i stručno aktivan pri odredi- 
vanju dominantnih izvora onečišćenja zraka te u popularizaciji područja. 
Pionir je u praćenju prostorno-vremenske razdiobe lebdećih čestica na 
ovim prostorima. Cijeli radni vijek proveo je u Jedinici za higijenu okoline 
(IMI), zaslužan je za uspostavu kontinuiranog praćenja frakcija lebdećih 
čestica te za implementaciju smjernica Svjetske zdravstvene organizaci- 
je i Europskih direktiva u hrvatsko mjeriteljstvo i zakonodavstvo iz područ- 
ja lebdećih čestica. 


Dr. sc. Ivan Bešlić, dipl. ing. fizike, viši znanstveni suradnik, radi u Jedinici 
za higijenu okoline (IMI). Bavi se prostorno-vremenskom razdiobom leb- 
dećih čestica, implementacijom receptorskih statističkih modela pri od- 
ređivanju dominantnih izvora onečišćenja zraka te implementacijom rete- 
rentnih metoda mjerenja. 








Slika 1. Primjeri lebdećih čestica. 

ODAKLE DOLAZE LEBDEĆE ČESTICE? 


Izvori lebdećih čestica u zraku nalaze se u prirodi (vulkanske erupcije, 
šumski požari, pelud, raspadanje mineralnog i biološkog materijala, mor- 


ski aerosol, formiranje čestica iz plinova i/ili vodene pare na jezgrama 
kondenzacije) te u određenim ljudskim aktivnostima, poput proizvodnje i 
korištenja energije iz sagorijevanja biomase i fosilnih goriva, industrijske 
proizvodnje, kamenoloma, prometa i drugih. 





uzoraka ukupnih lebdećih čestica te analiza sadržaja metala u nji- 
ma. Prema važećim zahtjevima Europske zajednice od 1999. godi- 
ne prate se frakcije lebdećih čestica promjera manjeg od 10 um 
(PM;4) i 2,5 um (PM, 5). Analiza sastava lebdećih čestica provodi 
se akreditiranim metodama za određivanje metala, ionskog i ele- 
mentnog sastava, policikličkih aromatskih ugljikovodika te sadr 
žaja elementnog i organskog ugljika. Jedinica je kao nacionalni 
referentni laboratorij za lebdeće čestice članica europske mreže 


referentnih laboratorija za kvalitetu zraka (AQUILA). 


Fizička svojstva lebdećih čestica 


U svrhu istraživanja onečišćenja zraka lebdećim česticama, zrak 
prizemnog sloja atmosfere koji udišemo promatramo kao atmo- 
sferski aerosol. Taj dvokomponentni disperzijski sustav sastavljen je 
od smjese plinova (kontinuirana faza) i krute ili tekuće čestice 
(raspršena faza). Prema definiciji aerosola, raspršena faza je dugo- 
trajna, tj. mehanizmi izdvajanja čestica poput gravitacijskog 
taloženja, ispiranja zraka oborinom, difuzijskog i elektrostatskog 
taloženja su spori, a omjer volumena odnosno masa raspršene i 
kontinuirane faze je malen (< 10) zbog čega su međusobne 
interakcije između čestica zanemarive. Oba navedena uvjeta su u 
slučaju atmosferskog aerosola zadovoljena. Čestice se ovisno o 
veličini i sastavu zadržavaju u lebdećem stanju od nekoliko sati 
do nekoliko mjeseci, dok je omjer masa obiju faza redovito niži 
od 10" čak i pri relativno visokoj koncentraciji onečišćenja. 
Definiranje veličine i svojstava je jednostavno ukoliko promatra- 
mo čestice sfernog oblika. U stvarnosti su čestice vrlo različitih 
veličina i oblika. Stoga za opisivanje veličine i svojstava čestica 
koristimo ekvivalentni promjer koji definiramo kao promjer 
ekvivalentne kugle s obzirom na svojstvo koje istražujemo. Po- 
stoje četiri takva ekvivalentna promjera: 

* promjer projicirane površine - promjer kugle koja ima istu 
projiciranu površinu kao i promatrana stvarna čestica (kod 
istraživanja raspršene svjetlosti optičkim detektorima) 

* promjer oplošja - promjer kugle koja ima isto oplošje kao i 
promatrana stvarna čestica (kod vezanja plinova na čestice) 

* volumni promjer - promjer kugle koja ima isti volumen kao i 


promatrana stvarna čestica 


* maseni promjer - promjer kugle koja ima istu masu kao i 


promatrana stvarna čestica. 

Ukoliko čestice uslijed gravitacije padaju u mirujućem visko- 
znom fluidu, tada je njihova terminalna brzina padanja, zvana i 
brzinom poniranja, postignuta kada se sile otpora i uzgona izjedna- 
če s gravitacijskom silom. Pri izučavanju onečišćenja lebdećim 
česticama, prvenstveno nas zanima njihov utjecaj na zdravlje 
ljudi te je od ključne važnosti njihovo ponašanje u dišnom susta 
vu. U tu svrhu koristimo ekvivalentne promjere s obzirom na 


brzinu poniranja definirane kao: 


* Stokesov promjer - promjer kugle koja ima istu gustoću i istu 
brzinu poniranja kao i promatrana stvarna čestica 

* aerodinamički promjer - promjer kugle koja ima jediničnu 
gustoću i istu brzinu poniranja kao i promatrana stvarna česti- 
ca; ova veličina najbolje opisuje mobilnost čestica, odvajanje 
po veličini, prodiranje i njihovo deponiranje unutar dišnog 
sustava. 

U svrhu interpretacije i usporedbe rezultata bitno je naglasiti da 

uporaba različitih ekvivalentnih promjera daje različite vrijedno- 

sti te da je, stoga, važno naznačiti koju vrstu ekvivalentnog pro- 

mjera koristimo. Pri izučavanju onečišćenja zraka lebdećim česti- 


cama uvijek koristimo aerodinamički promjer. 


Aerosol s česticama promjera unutar uskog pojasa veličina u ras- 
ponu +10 % nazivamo monodisperznim aerosolom i to su uglavnom 
umjetno stvoreni sustavi. U prirodnom okolišu susrećemo poli- 
disperzne sustave, u kojem je promjer atmosferskog aerosola ugru- 


bo u rasponu od 0,002 um do 100 um. To dalje znači da je omjer: 


* promjera čestica u rasponu 1:10? 
* površina čestica u rasponu 1:10!“ 


* volumena (ili masa) čestica u rasponu 1:10! 


Lebdeće čestice opisujemo pomoću koncentracija čestica i njiho- 
ve razdiobe po veličini. Za izražavanje koncentracije čestica kori- 
stimo sljedeće veličine: 

* brojčane koncentracije — broj čestica u jediničnom volumenu 
zraka; koristi se najčešće pri istraživanju netopljivih čestica 
(broj depozicija u dišnom sustavu) 

* masene koncentracije - masa čestica u jediničnom volumenu 
zraka; koristi se najčešće pri istraživanju topljivih čestica (masa 
čestica deponirana u dišnom sustavu). 

S obzirom na veličinu čestica, područja atmosferskog aerosola 

ugrubo dijelimo u tri kategorije: 

* nukleacijski mod - aerodinamičkog promjera čestica od —0,01 
do 0,04 um; mod je karakteriziran vrlo visokom brojčanom, a 
niskom masenom koncentracijom. Čestice nastaju uglavnom 
iz plinova i jezgri nukleacije. U stabilnim uvjetima koncentra- 
cije ovog moda opadaju zbog formiranja većih čestica u proce- 
sima različitih interakcija 

* akumulacijski mod - aerodinamičkog promjera čestica od 
—0,1 do 1 um; najpostojaniji mod koji s vremenom čini naj- 
značajniju komponentu aerosola kao posljedica snižavanja 


koncentracija drugih dvaju modova 

Slika 2. Prikaz konvencija odvajanja 

* mod krupnih čestica - aerodinamičkog promjera čestica od 
—5 do 50 um; nepostojan mod zbog izraženog i brzog gubitka 


uzrokovanog suhim gravitacijskim taloženjem. 


Sakupljanje lebdećih čestica 


S obzirom na mogući utjecaj na zdravlje, atmosferski aerosol dije- 


limo u frakcije: 


inhalabilna frakcija: masena frakcija ukupnih lebdećih čestica 
koju udišemo kroz nos ili usta (ovisna uglavnom o smjeru i 


brzini strujanja zraka i frekvenciji udisaja) 


izvantorakalna frakcija: masena frakcija udahnutih lebdećih 


čestica koje ne dopiru ispod grla 


torakalna frakcija: masena frakcija udahnutih lebdećih čestica 


koje dopiru ispod grla 


traheobronhijalna frakcija: masena frakcija udahnutih lebde- 
ćih čestica koje dopiru ispod grla, ali ne prodiru u područje 
bez cilijarnog epitela. Cilijarni epitel tjera sluz prema gore i iz- 


bacuje nečistoće koje potom gutamo ili ispljunemo 


respirabilna frakcija: masena frakcija udahnutih lebdećih če- 


stica koje prodiru u područje bez cilijarnog epitela. 


Uz svaku opisanu frakciju, zadana je i konvencija koja propisuje 
uvjete rada sakupljača čestica navedene frakcije čestica, proraču- 
nate s obzirom na odvajanje čestica u pojedinom dijelu respira- 
tornog trakta (sl. 2.). Zbog individualnih razlika, sve konvencije 
predstavljaju aproksimaciju za prosječnu osobu. Bitno je naglasi- 
ti da svaka od opisanih konvencija aproksimira frakciju čestica 
koja prodire u pojedino područje dišnog sustava, a ne frakciju 
koja se u tom području deponira! U tom smislu konvencije 
precjenjuju zdravstvene učinke, jer pretpostavljamo da samo de- 
ponirane čestice mogu uzrokovati biološke efekte. 

Propisima iz područja onečišćenja zraka propisano je praćenje to- 
rakalne i respirabilne frakcije lebdećih čestica prema pripadaju- 
ćim konvencijama. Torakalna frakcija naziva se još i PM,,, a njena 


je konvencija predočena kumulativnom lognormalnom razdio- 

bom s medijanom od 11,64 um i geometrijskom standardnom 
devijacijom od 1,5. Respirabilna frakcija naziva se još i PM, 5, a 
njena je konvencija predočena kumulativnom log-normalnom raz- 


diobom s medijanom od 2,50 um i geometrijskom standardnom 

Slika 3. Posluživanje referentnog sakupljača lebdećih čestica. 

Slika 4. Prikaz membranskog, teflonskog i kvarcnog filtra. 


devijacijom od 1,5. Standardni referentni sakupljači lebdećih če- 


stica dizajnirani su u skladu s navedenim konvencijama (sl. 3.). 


Nakon odvajanja čestica prema propisanoj konvenciji, u ula- 
znom dijelu sakupljača preostale se čestice sakupljaju filtracijom. 
Propisi nalažu uporabu vlaknastih (staklena ili kvarcna vlakna), 
membranskih ili teflonskih filtara, ovisno o daljnjim vrstama 


analize sadržaja čestica (sl. 4.). 


Važno je naglasiti da filtri ne djeluju poput sita, već da odvajaju 
čestice iz struje zraka različitim mehanizmima: naletom čestice 
na vlakno (intercepcija), inercijalnim izdvajanjem čestice iz struje 
zraka (impakcija) i deponiranjem na vlakno te difuzijom zbog 
izraženog Brownovog gibanja vrlo sitnih čestica koje bi inače sli- 
jedile struju zraka i izbjegle depoziciju na filtru. Efikasnost odva- 
janja čestica filtracijom je zbroj efikasnosti sva tri navedena me- 
hanizma odvajanja (sl. 5.). Najniža efikasnost filtra (najveće 
propuštanje čestica) nastaje pri veličinama aerodinamičkog pro- 
mjera od 0,2 do 0,3 um te se ispitivanja efikasnosti filtarskog 
materijala uvijek provode uporabom čestica tih veličina. Pri pra 
ćenju onečišćenja zraka lebdećim česticama redovito se koriste 
filtarski materijali efikasnosti >99,5 %. Prije vaganja filtara nor 


me propisuju i period kondicioniranja praznih filtara i filtara s 

Slika 5. Efikasnost odvajanja filtracijom ovisno o promjeru čestica. 

uzorcima u kontroliranim uvjetima temperature i relativne vlaž- 


nosti zraka. 


Krajnji uzorak u kojem će se sadržaj lebdećih čestica analizirati 
uvelike se razlikuje od oblaka čestica iz kojeg je sakupljen zbog 
različitih interakcija (između čestica i između čestica i podloge) 
tijekom kojih nastaju aglomerati. Također, dnevni uzorak lebde- 
ćih čestica sakupljamo i u različitim vremenskim uvjetima. 
Dnevni uzorci se sakupljaju pri različitim uvjetima temperature i 
relativne vlažnosti. Navedeni uvjeti mijenjaju se tijekom saku- 
pljanja jednog uzorka (razlika dan-noć). Različiti uvjeti sakuplja- 
nja utječu na masu filtra i uzorka. Tijekom vlažnih dana znača- 
jan udio mase uzorka čini voda, a tijekom vrlo toplih dana lako 
hlapljivi organski spojevi napuštaju uzorak isparavanjem. 

Kako bi se osigurala ujednačenost sakupljanja uzoraka i njihova 
priprema prije vaganja, referentna metoda propisuje uvjete i po- 
stupke. Sakupljeni uzorci u sakupljaču pohranjeni su na propisa- 
noj temperaturi tako da su sakupljači opremljeni grijačem i hlad- 
njakom. Iakođer, velika pažnja posvećuje se pripremi čistih 
filtara i filtara s uzorkom prije vaganja. Filtri se pohranjuju 48 
sati na temperaturi od (20 + 1) “C i relativnoj vlazi od (45-50) % 
te se nakon toga važu. Nakon pohranjivanja dodatnih 24 sata pri 
istim uvjetima važu se ponovo. Srednja vrijednost ovih odvaga 
predstavlja masu. Postupak se ponavlja nakon uzorkovanja s fil 


trom na kojem je uzorak lebdećih čestica. 


Upravo zahvaljujući ujednačenosti propisanih postupaka za sa- 
kupljanje uzoraka lebdećih čestica i određivanje njihovog sastava, 
možemo usporedivati rezultate praćenja kvalitete zraka iz »cijelo- 
ga svijeta« te provoditi opširnu statističku obradu, epidemiološke 
studije onečišćenja zraka (metastudije) i mjere sanacije. Pridrža- 
vanje normi omogućava uspostavu ujednačenog zakonodavstva i 
jedinstvenu kontrolu razina onečišćenja zraka u svim zemljama 


Europske unije. 


Literatura 
1. Jedinica za higijenu okoline, IMI, https://www.imi.hr/hr/jedinica/ 
jedinica-za-higijenu-okoline/ 


2. Vanjski zrak - određivanje masene koncentracije suspendiranih 
čestica PM, ili PM,s; standardnom gravimetrijskom metodom, 


hrvatski normativni dokument HRN EN 12341:2014 

MJERNA MREŽA ZA TRAJNO 
PRAČENJE KVALITETE ZRAKA 


Gordana PEHNEC, Zagreb 


raćenje kvalitete zraka u Gradu Zagrebu kontinuirano se 

provodi već više od pedeset godina. Prva mjerenja proveli 

su suradnici Jedinice za higijenu okoline (IMI) 1963. 
godine, što su ujedno bila i prva mjerenja kvalitete vanjskog 
zraka u Hrvatskoj. Od tada se u Zagrebu neprekidno prate razine 
onečišćujućih tvari na mjernim postajama u sklopu gradske mreže 
za trajno praćenje kvalitete zraka. Broj mjernih postaja, kao i broj 
onečišćujućih tvari koja se u zraku mjere, postupno se povećavao 
tijekom godina. Jedinica za higijenu okoline svakodnevno prati 
kvalitetu zraka na šest lokacija u Zagrebu. Mjere se koncentracije 
sumporovog dioksida, dušikovog dioksida, ozona, ugljikovog 
monoksida i benzena. Osim ovih plinova, prate se i razine 
lebdećih čestica aerodinamičkog promjera manjeg od 10 um 
(PMy) i 2,5 um (PM, 5) te se određuje njihov sastav (sadržaj me- 
tala, policikličkih aromatskih ugljikovodika). Također se mjere 
količine ukupne taložne tvari te sadržaj metala u ukupnoj talo- 
žnoj tvari. Prema potrebi provode se i mjerenja posebne namje- 
ne, uključujući mjerenja spojeva neugodnog mirisa poput amo- 


nijaka, sumporovodika i merkaptana. 


TKO JE AUTORICA OVOG ČLANKA 





Izvor: Grad Zagreb, službene stranice (http://www.zagreb.hr/). 


Rezultati mjerenja na postajama gradske mreže za trajno praćenje 
kvalitete zraka dostupni su javnosti putem web stranica Grada 


Zagreba i Instituta za medicinska istraživanja i medicinu rada: 


http://wwwl.zagreb.hr/kvzraka/index.htm 
https://zrak.imi.hr/ 


EKOLOŠKA KARTA GRADA ZAGREBA 

Praćenje kvalitete zraka u Hrvatskoj 


Kvaliteta zraka u Hrvatskoj prati se na državnoj i lokalnoj razini 
kroz državnu mrežu za trajno praćenje kvalitete zraka, mjerne po- 
staje jedinica lokalne samouprave te mjerne postaje posebne na- 
mjene (u blizini onečišćivača). Državnom mrežom za trajno praće- 
nje kvalitete zraka upravlja Državni hidrometeorološki zavod, a 
mreža trenutno obuhvaća 22 mjerne postaje raspoređene u nase- 
ljima, industrijskim područjima, ruralnim i zaštićenim područji- 
ma. Jedinica za higijenu okoline (IMI) je nacionalni referentni 
laboratorij za određivanje lebdećih čestica i njihovog sastava te is- 
pitni laboratorij s dozvolom za obavljanje djelatnosti praćenja kva- 
litete zraka, akreditiran prema normi HRN EN ISO/IEC 17025: 
2007 za 11 metoda mjerenja. Temeljem Zakona o zaštiti zraka i 
ostalih propisa djelatnici Jedinice provode mjerenja lebdećih če- 
stica i njihovog sastava na sljedećim mjernim postajama državne 
mreže: Zagreb-1, Zagreb3, Sisak-1, Slavonski Brod-1l, Slavonski 
Brod-2, Plitvička jezera, Ksaverska cesta, Velika Gorica, Kutina i 
Rijeka-2. Prate se razine lebdećih čestica PM;, i PM, s te se u česti- 
cama određuje sadržaj metala, policikličkih aromatskih ugljikovo- 
dika, aniona, kationa, organskog i elementnog ugljka. 


Rezultati mjerenja kvalitete zraka sa svih mjernih postaja na po- 
dručju Republike Hrvatske kontinuirano se dostavljaju u bazu 
, Kvaliteta zraka u Republici Hrvatskoj“ iobjavljuju na internetskim 
stranicama Hrvatske agencije za okoliš i prirodu. Podaci o kvaliteti 
zraka se iz mreže za razmjenu šalju u Europsku agenciju za zaštitu 
okoliša. Korisnici imaju pristup statističkim preglednicima, preko- 
račenjima graničnih i ciljnih vrijednosti te trendovima. Podaci se 
prikazuju tabelarno i grafički te se mogu i preuzeti. 


Poveznica: http://iszz.azo.hr/iskzl/ 

Slika 3. Položaj šest mjernih 
postaja lokalne mreže za 
praćenje kvalitete zraka 
Grada Zagreba na kojima 
mjerenja provodi Institut za 
medicinska istraživanja i 
medicinu rada. 

Slika 4. Postaje državne mreže za trajno praćenje kvalitete zraka. 

U OKOLIŠU 





Gordana MENDAŠ STARČEVIĆ, Zagreb 


esticidi (lat. pestis = bolest, kuga, zaraza, i lat. caedere = ubi- 
jati) sintetske su ili prirodne kemijske tvari koje se najčešće 
rabe u poljoprivredi kao sredstva za zaštitu bilja te u dezin- 
sekciji kao biocidi. S obzirom na ciljani organizam, pesticidi se 
dijele na herbicide, insekticide, fungicide, algicide, repelente, bak- 
tericide itd. Djeluju tako da u štetnim vrstama ometaju osnovne 
biokemijske procese, izazivajući pritom poremećaj rasta i razvoja 
te smrt štetnika. Primjerice, određeni herbicidi sprječavaju foto- 
sintezu ili sintezu klorofila u korovu zbog čega nametnik propada, 


dok ih otporne biljke poput kukuruza brzo razgrađuju. 


Povijest primjene pesticida 


Baveći se poljoprivredom u drevnoj Mezopotamiji prije 10 000 
godina ljudi su primijetili da im nametnici i razne bolesti značaj- 
no umanjuju urod zbog čega je stanovništvo često gladovalo. 
Prva zabilježena uporaba pesticida seže unatrag 4500 godina 
kada su Sumerani koristili spojeve sumpora za uništavanje inse- 
kata i crva. Prije više od tri tisućljeća spojevi žive i arsena koristi- 
li su se za uništavanje uši. Zapisi iz antičkog doba potvrđuju upo- 
rabu različitih biljnih i životinjskih ekstrakata za suzbijanje 
nametnika. Jedna od takvih tvari koja se primijenjuje dulje od 
2000 godina je prirodni insekticid piretrum izoliran iz osušenih 


cvjetnih glavica biljke Chrysanthemum cinerariifolium (sl. 1.). 


Razvoj sintetskih pesticida započinje 1940. godine otkrićem 
DDTa, aldrina, dieldrina, endrina, BHC-a, parationa i 2,4-D. 


Zbog svoje izuzetne učinkovitosti DDT je ubrzo postao omiljeno 

sredstvo u borbi protiv bolesti koje prenose insekti (malarije, žute 
groznice, tifusa). Paul Mdller je 1949. godine za otkriće insekticid- 
nog djelovanja DD 'T-a dobio Nobelovu nagradu za medicinu. Me- 
đutim, široka i nekontrolirana primjena dovela je do pojave otpor 
nosti ciljanih organizama na DDT, ponajprije kućnih buha, a 
zatim je uočeno i štetno djelovanje na neciljane insekte. Pažnju 
javnosti na štetni učinak pesticida skrenula je Rachel Carlson 
1962. godine u svojoj knjizi Silent Spring u kojoj je opisala djelova- 
nje DDTa na neciljane insekte. Tada je počela era ekološkog po- 
kreta u kojoj se istraživalo štetno djelovanje pesticida te je na kon- 
cu uporaba DDLa 1972. godine zabranjena. Mnogo novih 
herbicida sintetizirano je 1970-ih i 1980-ih godina, između osta 
lih i još uvijek najprodavaniji glifosat te sulfoniluree, herbicidi 
djelotvorni i pri niskim dozama. Mnoge od tih kemikalija pokaza- 
le su jedinstven način djelovanja što im je osiguralo bolju selektiv- 


nost. No, učestala primjena uzrokovala je rezistenciju nametnika. 


Istraživanja novih spojeva s pesticidnim djelovanjem tijekom 
1990-ih godina bila su usmjerena na sintezu spojeva s minimal 
nim toksičnim učinkom na neciljane organizme, veliku selektiv- 


nost prema ciljanim vrstama i niske doze primjene (doza 150 mg 

Slika 1. Biljka Chrysanthemum cinerarli- 
folium (dalmatinski buhač, dalmatinska H 
krizantema, ivančica, divlji pelin, matri- 
kolda) prirodni je repelent za kukce, 20 
osobito komarce i mrave, zbog velikog : 





sadržaja piretrina. Izvor: https://alche- o 


tron.com/Pyrethrum/. a 


tembotriona/ha zamijenila je dozu 1,5 kg atrazina/ha). Nove 
generacije sintetskih pesticida razvijane su uglavnom prema mo- 
delu prirodnih spojeva, poput alelopatskih herbicida razvijenih 
prema strukturi leptospermona, prirodnog triketona biljke iz 
porodice Myrtacede. Međutim, leptospermon pokazuje bakteri- 
cidno i herbicidno djelovanje tek prema uskom spektru korova i 
to samo u usjevu kukuruza i uz primjenu 9 kg/ha, što ga čini 
komercijalno neisplativim. Stoga su sintetizirani analogni deriva- 
ti triketonske (sulkotrion, mezotrion i tembotrion) i pirazolne 
(topramezon) strukture koji se zbog svojih fizičko-kemijskih svoj- 
stava u tlu kratko zadržavaju i brzo razgrađuju (sl. 2.). Stoga se ovi 
herbicidi primjenjuju u integriranoj poljoprivredi. 

Za kontrolu nametnika danas se prednost sve više daje biopesti- 
cidima, kemikalijama dobivenim iz živih organizama. Razlikuje- 
mo tri glavne kategorije biopesticida: 1) mikroorganizme (bakte- 
rije, gljivice, viruse i protozoe), usmjerene protiv relativno 
specifičnih štetnika; 2) biokemijske pesticide - prirodne tvari za 
kontrolu štetnika netoksičnim mehanizmima poput emisije hor 
mona insekata koji ometaju njihovo parenje; i 3) biljno-inkorpo- 
rirane pesticide i pesticide koje proizvodi biljka nakon dodatka 
genetskog materijala tzv. GMO usjevi. Primjerice, dodatkom 
Bacillus thuringiensis (Bt), nativne bakterije iz tla koja proizvodi 
proteine sa specifičnim insekticidnim djelovanjem, usjevima po- 
put kukuruza, krumpira i pamuka smanjenja je uporaba insekti- 
cida. Nasuprot tome, usjevi mogu biti genetski modificirani tako 
da razviju otpornost prema određenom pesticidu (npr. glifosatu) 
što onda rezultira povećanjem njegove uporabe u usporedbi s 


količinom koja bi se primijenila na prirodnim usjevima. 

Dani nakon tretiranja polja herbicidom 


Slika 2. Raspodjela herbicida u polju kukuruza nakon njihove primjene pri 
registriranoj dozi (puna crta — površinsko tlo dubine do 20 cm, isprekida- 
na crta --- potpovršinsko tlo dubine od 20 cm do 40 cm). (projekt HrZZ br. 
8366 — OPENTOX) Izvor: Stipičević S. i sur., 2016. (http://www.science- 
knowconferences.com/files/extended_abstracts/icgcse2016/). 


Prijenos i razgradnja u okolišu 


Pesticidi su postali dio naše svakodnevice. Zahvaljujući njima 
danas proizvodimo veće količine hrane, neke bolesti su iskorije- 
njene, proizvodi imaju dulji vijek trajanja i boravimo u higijenski 
osiguranim prostorima. Medutim, svako korištenje pesticida, 
posebice ono nekontrolirano, može negativno djelovati na cijeli 
ekosustav. 

Pesticidi primijenjeni na biljke ili tlo mogu ishlapiti u atmosferu, 
isprati se iz tla u podzemne i površinske vode ili se vezati na če- 
stice tla (sl. 3.). Primjerice, u zimskom je periodu ispiranje pesti- 
cida iz tla značajnije od njegovog isparavanja ili razgradnje. Pesti- 
cidi mogu dospjeti u atmosferu tijekom primjene, putem prašine, 
isparavanjem s tla i biljaka, isparavanjem vode ili tijekom njihove 
proizvodnje. Nađeni su i u kišnici u područjima gdje nisu primje- 
njivani, što ukazuje na njihov prijenos zračnim masama na velike 


udaljenosti. 


Pesticidi se ne koriste samo u poljoprivredi, već i za održavanje 


nepoljoprivrednih površina: sprječavanje rasta korova uz pruge, 


VAT 

B Y a 


fotorazgradnja 

Slika 3. Prijenos i razgradnja pesticida u okolišu. 

masovno uništavanje komaraca, u kućanstvu, za zaštitu kućnih 
ljubimaca, a nanose se i izravno na kožu (repelenti). Svi smo izlo- 
ženi djelovanju pesticida putem okoliša, odnosno zagađene hra- 
ne, vode i zraka. Putovi unosa pesticida u organizam su kroz 
kožu (dermalno), hranom i vodom (ingestijom) i udisanjem (in- 


halacijom) (sl. 4.). 


Nedovoljno poznat utjecaj pesticida na ljudsko zdravlje iziskuje 
provedbu monitoringa svih dijelova okoliša kako bi se pratila 
izloženost opće populacije. Analiza tragova pesticida prisutnih u 
okolišu ili biološkom materijalu, poput krvi i urina, zahtijeva pri- 
mjenu analitičkih postupaka koji se sastoje od uzorkovanja, ek- 
strakcije spojeva prikladnim otapalom ili akumuliranja na odgo- 
varajućem sorbensu (ekstrakcija na čvrstoj fazi) i čišćenja 
ekstrakta od interferirajućih spojeva iz matrice (sl. 5.). Zbog ni- 
skih razina pesticida u uzorcima i velikog broja interferencija za- 


vršna kvantitativna analiza mora omogućiti djelotvorno i selek- 


Slika 4. Putovi izloženosti pesticidima. 





| »» 
dermalna apsorpcija 


ingestija 


tivno određivanje što većeg broja ispitivanih spojeva i njihovih 
metabolita, a dobiveni rezultati moraju biti ponovljivi i usporedi 
vi. Stoga se za kvantitativno određivanje koriste osjetljive tehni- 


ke plinske i tekućinske kromatografije uz selektivne detektore. 


Prema okvirnoj europskoj direktivi o vodama (Directive 
2000/60/EC, engl. Water Framework Directive, WED) 33 spoja, 
od kojih trećinu čine pesticidi, proglašena su prioritetnim zaga- 
đivalima. U prosincu 2008. Europski parlament prihvatio je di- 
rektivu o standardima kvalitete okoliša (engl. Environmental Qu- 
ality Standards, EQS) kojom su za 41 opasnu kemijsku tvar 
(uključujući 33 prioritetna zagađivala) određene granične kon- 
centracije u površinskim vodama, s namjerom da se smanji rizik 
za život u akvatoriju te za zdravlje ljudi. Uredbom o standardu 
kakvoće voda definirani su standardi kakvoće podzemnih voda, 
dok su Pravilnikom o parametrima sukladnosti i metodama ana- 


lize vode za ljudsku potrošnju propisane vrijednosti maksimalno 





Slika 5. Od uzorka do kromatograma — četiri osnovne faze analitičkog postupka: uzorkovanje, izolacija analita iz matrice, ukoncentriravanje i tekućinsko- 
-kromatografska analiza ekstrakta. Snimila: S. Stipičević. 

Slika 6. Učestalost detekcije herbicida i razgradnih produkata (DEA, DIA, 
DET) u pitkoj (vodovodnoj), površinskoj i podzemnoj vodi Zagreba i okoli- 
ce tijekom 2014. godine (projekt HrZZ br. 8366 — OPENTOX). Izvor: Fingler 
S. i sur., Environ Sci Poll Res 12;2017:11017-11030. 

Slika 7. Razine triazinskih spojeva detektiranih u urinu radnika zaposle- 
nih u proizvodnji herbicida. Izvor: Mendaš G. i sur., Anal Chim Acta 424; 
2000:7-18. 


dozvoljenih koncentracija pojedinačnih pesticida (100 ng/L) te 
za sumu detektiranih pesticida (500 ng/L), bez obzira na vrstu 
pesticida. Izbor pojedinačnih pesticida koje treba uvrstiti na kon- 
trolnu listu određuje se na temelju njihove vjerojatnosti detekcije 


u određenom vodoopskrbnom sustavu. Rezultati praćenja razina 


i učestalosti detekcije 13 herbicida tijekom 2014. godine u povr 
šinskoj, vodovodnoj i podzemnoj vodi Zagreba i okolice prikaza- 


ni su na slici 6. 


Najčešće detektiran herbicid u vodovodnim i podzemnim voda- 
ma bio je atrazin, unatoč zabrani njegove primjene diljem Euro- 
pe od 2009. godine. Slijedili su ga terbutilazin i metolaklor, her 
bicidi koji su uvedeni kao zamjena za atrazin te se primjenjuju u 
smjesi. Sva tri herbicida koriste se za zaštitu rasta kukuruza. U 
uzorcima površinskih voda najčešće su detektirani metolaklor i 
terbutilazin, a najviše koncentracije herbicida određene su u pe- 
riodu od travnja do kolovoza, odnosno u periodu njihove primje- 
ne u poljoprivredi. Koncentracije istraživanih herbicida u vodo- 


vodnoj vodi nisu prelazile graničnu vrijednost za pojedini 


pesticid (100 ng/1). 


Stvarna izloženost ljudi prati se biološkim monitoringom, odno- 
sno određivanjem biokemijskih pokazatelja izloženosti (izvornih 
pesticida i njihovih metabolita) u biološkim uzorcima (urinu, 
krvi, tkivu). Rezultati analize karakterističnih metabolita u bio- 
loškim uzorcima ujedno značajno pridonose razumijevanju me- 
tabolizma i kinetike pesticida u organizmu, pružaju informacije 
o vanjskoj i apsorbiranoj dozi te o toksičnim učincima pojedinog 
spoja temeljem kojih se procjenjuje rizik. Kako bi se utvrdila izlo- 
ženost radnika zaposlenih u proizvodnji herbicida atrazina i si- 
mazina, analizirani su uzorci urina prije početka proizvodnog 
ciklusa, nakon dulje pauze i nakon sedam mjeseci kontinuirane 
proizvodnje atrazina i simazina (sl. 7.). LU uzorcima urina saku- 
pljenim prije početka proizvodnje nakon dulje proizvodne pauze 
nađeni su samo tragovi dealkiliranih metabolita. Nakon sedam 
mjeseci kontinuirane proizvodnje atrazina i simazina, izvorni 
spojevi i njihovi metaboliti nađeni su u svim uzorcima urina. 
Medijani koncentracija metabolita bili su nekoliko puta viši od 


medijana koncentracije herbicida. 


Na kraju nam valja zaključiti da s pesticidima treba postupati 
jednako kao i s lijekovima i razumno i kontrolirano. O toksično- 
sti i primjenjenoj dozi izabranog pesticida ovisi hoćemo li postići 
koristan učinak za usjeve bez štetnih posljedica za cijeli okoliš i 


zdravlje ljudi. 


ORGANSKA ZAGAĐIVALA U OKOLIŠU — MARKERI | BIOMARKERI TOKSIČNOSTI (OPENTOX) 


Projekt se temelji na smjernicama Direktive 2009/128/EC, Tematske strategije Europske Unije o održivoj 


Hrzz 


Hrvatska zaklada 
za znanost 


uporabi pesticida, stavovima akademije znanstvenika Collegium Ramazzini te ciljevima Stockholmske kon- 
vencije koje sve ukazuju na potrebu kontrole prekomjerne uporabe pesticida radi smanjenja njihovih štetnih 
učinaka na ljudsko zdravlje i okoliš. U sklopu projekta istražuju se mehanizmi genotoksičnosti odabranih 


pesticida, stanična i substanična toksičnost, oksidacijski potencijal klasičnih i novorazvijenih skupina pesti- 

za znanost (HrZZ br. 8366). 


cida, njihova međusobna povezanost kao i povezanost s biomarkerima neuroloških rizika i karcinogeneze te 
njihova razdioba u biosteri i okolišu. Projekt se provodi u periodu 2014. — 2018. Uz potporu Hrvatske zaklade 

LIJEKOVA 


Marko GERIĆ, Goran GAJSKI i Vera GARAJ-VRHOVAC, Zagreb 


rotutumorski lijekovi u okoliš dospijevaju otpadnim voda- 
ma te iz neadekvatno zbrinutog čvrstog otpada bolnica i 
farmaceutskih tvornica. Kako bi se istražila prisutnost 
protutumorskih lijekova u okolišu i njihov učinak na okoliš pro- 


veden je europski projekt CytoT hreat, a jedan od partnera na pro- 


jektu bio je i IMI. 


Korištenje raznih farmakoloških pripravaka radi ublažavanja 
simptoma i liječenja bolesti zabilježeni su još u antici. U suvreme- 
nom društvu tumorska su oboljenja jedan od vodećih uzroka 
smrtnosti. Procijenjeno je da vjerojatnost obolijevanja ljudi od 
tumorskih bolesti prije 75. godine života iznosi 18,5 %. Kao i za 
brojne druge bolesti, i za tumore postoji nekoliko načina liječe- 
nja koji najčešće uključuju kirurške zahvate, terapiju zračenjem i 
terapiju protutumorskim lijekovima. Ovim potonjima, vrlo ak- 
tivnim spojevima, zadaća je na različite načine zaustaviti rast ili 
diobu tumorskih stanica. Neki od protutumorskih lijekova pove- 
žu molekule lanaca DNA i tako onemoguće njihovo pravilno 
odmatanje u fazi diobe stanice, drugi se pak ugrade u sam lanac 
DNA, treći djeluju na enzime koji reguliraju stanični ciklus, če- 
tvrti onemoguće sastavljanje diobenog vretena. Mnoštvo je razli- 


čitih pristupa u pokušajima da se zaustavi rast tumorskih stanica 

i daljnji razvoj bolesti. Nažalost, često se dogodi da tumorske 
stanice na koje bi ovi ciljani lijekovi trebali djelovati ipak izbje- 
gnu staničnu smrt. Dodatni problem izaziva i nedovoljna selek- 
tivnost protutumorskih lijekova. Većina njih ne razlikuje tumor 
ske stanice od zdravih pa zato terapija ovim lijekovima često ima 
neželjene i teške nuspojave. I dok s jedne strane ovi lijekovi poka- 
zuju svoje dobro lice, jer pomažu u suzbijanju bolesti, istodobno 


štete zdravim stanicama. 


Zapitate li se kada o sudbini lijekova nakon što ih čovjek unese u 
organizam! Neki se lijekovi mijenjaju (»probavljaju« ili metaboli- 
ziraju) već u samom organizmu te se kao metaboliti izlučuju i 
dospijevaju u okoliš. Metabolički otporni lijekovi iz organizma 


izlučuju se u svom originalnom »pakiranju«. A jedni i drugi spo- 

Slika 1. Putevi unosa i rasprostranjivanja protutumorskih lijekova u okoli- 
šu. Izvor: referencija 6 iz popisa literature. 


jevi (izvorne molekule i njihovi metaboliti) dospijevaju u okoliš 
gdje mogu djelovati na stanice svih organizama koje tamo zate- 
knu (bakterija, alga, biljaka, životinja i gljiva). 

Protutumorski lijekovi u okoliš dospijevaju tehnološkim, ku- 
ćanskim i ostalim otpadnim vodama (kanalizacijom), kao i iz 
neadekvatno zbrinutog čvrstog otpada iz farmaceutskih tvorni- 
ca, bolnica i kućanstava u kojima se liječe bolesnici (sl. 1.). Grad- 
ska kanalizacijska voda u pravilu se prije otpuštanja u okoliš 
pročišćava različitim postupcima u uređajima za pročišćavanje 
vode. Tim se postupcima ipak ne uspijevaju »onesposobiti« sve 
vrste dospjelih spojeva, koji se vodovodom mogu i vratiti u ku- 


Camnstva. 


Kako bi se istražila prisutnost i učinci protutumorskih lijekova u 
okolišu, od 2011. do 2014. godine proveden je europski projekt 
CytoT hreat, a jedan od partnera na projektu bio je i IMI. Istraži- 


EUROPSKI ZNANSTVENI PROJEKT CYTOTHREAT 


Cytolhreat — akronim je projekta 
| Sj Fate and effects of cytostatic 
e. "We s pharmaceuticals in the environ- 
S CytoTh eat BE AT Vod VVNETe 

kers for an improved risk assess- 
ment on environmental exposure (voditeljica: prof. dr. sc. Metka Filipič, 
Nacionalni inštitut za biologijo, Ljubljana, Slovenija) koji je Europska komi- 
sija financirala u sklopu sedmog okvirnog programa (eng. 7" Framework 
Programme) od 2011. do 2014. godine s oko 3,3 milijuna eura. Istraživački 
konzorcij bio je sastavljen od devet partnera iz sedam europskih zemalja 
(Austrija, Italija, Mađarska, Slovenija, Srbija, Španjolska i Hrvatska). Glavni 
Cilj bio je razviti metode za detekciju protutumorskih lijekova u okolišu, ot- 
kriti neželjene učinke protutumorskih lijekova i njihovih smjesa te osmisliti 
pravilnike koji bi smanjili okolišni i zdravstveni rizik (više na: http://www. 
cytothreat.eu/). 

Slika 2. Paracelsus, pu- 
nim imenom Philippus 
Aureolus Theophrastus 
Bombastus von Hohen- 
heim (1493.—1541.), švi- 
carski je učenjak iz do- 
ba renesanse. Smatra 
ga se ocem toksikologi- 
je jer je svojom pozna- 
tom tezom da »jedino 
doza čini otrov« (lat. 
Sola dosis facit vene- 
num) ukazao na važ- 
nost koncentracije sva- 
kog spoja u procjeni nje- 
gova toksičnog učinka. 
Izvor: Wikimedia Com- 
mons. 





vači IMLja bili su uključeni u radnu grupu koja je istraživala utje- 
caj protutumorskih lijekova na stanice riba zebrica i na ljudske 
stanice te su bili voditelji radne grupe koja je istraživala dugotraj- 


ni učinak protutumorskih lijekova na životinjskom modelu. 


Gotovo svaka priča u toksikologiji, pa tako i ova, započinje slav- 
nom izrekom renesansnog liječnika i oca farmakologije Para- 


celsusa, koja kaže da jedino doza čini razliku između lijeka i otro- 


vl Sl2.) 


Slikovito se možemo zapitati, može li kap zmijskog otrova razrije- 
dena u oceanu ubiti miša ili bi li čovjek preživio kad bi odjed- 
nom popio 10 litara vode! Odgovori nas upućuju da i »zdravi« 
spojevi u prekomjernim količinama mogu biti pogubni, dok se 
otrovni spojevi u vrlo malim količinama mogu smatrati bezopa- 
snima za život. No, kako odrediti tu dozu! Je li neki spoj u dovolj- 


no maloj količini da ga možemo smatrati bezopasnim! 


Ako se vratimo na glavne protagoniste ove priče — protutumor 
ske lijekove i projekt CytoT hreat, jedan od njegovih ciljeva bio je 
odrediti prisutnost lijekova u okolišu. Dugo se smatralo da tih 
spojeva u okolišu nema, no razvojem osjetljivih i preciznih anali- 
tičkih metoda danas se određuju i njihovi tragovi (masene kon- 
centracije na razini ng/L do ug/l). Za usporedbu, 1 ng masa je 
koju ima jedno zrnce peludi breze, tj. milijun puta manja masa 
od mase komarca. S druge strane, dugo se smatralo da tako male 
mase lijekova razrijeđene velikim volumenom vode ne mogu na 
štetiti vodenim organizmima. No, rezultati projekta CytoT hreat 
pokazali su da i niske koncentracije protutumorskih lijekova 
mogu uzrokovati promjene na zebricama koje su živjele u konta- 
miniranoj vodi (sl. 3.). A zanimljivo je naglasiti da je štetan uči- 
nak uočen i na njihovu potomstvu. Određene su promjene na 
razini prepisivanja gena, oštećenjima na molekuli DNA te na 
tkivu jetre i bubrega mladih zebrica. Realnu procjenu štetnog 


učinka protutumorskih lijekova u živim organizmima otežava 

Slika 3. Tropska slatkovodna riba zebrica (lat. Danio rerio, F. Hamilton 
1822.) često se koristi kao modelni organizam u brojnim genetičkim i tok- 
sikološkim istraživanjima. Izvor: http://www.seriouslyfish.com/wp-con- 
tent/uploads/2012/03/Danio-rerio-2.jpg 


ŠTO TI MOŽEŠ UČINITI KAKO BI SMANJIO PRISUTNOST 
LIJEKOVA U OKOLIŠU? 


Provjeri datum valjanosti lijekova u svom kućanstvu te sve one kojima je 
istekao rok trajanja odnesi u reciklažno dvorište gdje se nalazi poseban 
spremnik za stare lijekove ili u bilo koju ljekarnu koja će besplatno preuzeti i 


zbrinuti stare lijekove. 


Slika 4. http://www.prakticanzivot.com/reciklazna-dvorista-u-hrvatskoj- 
-3413 


činjenica da se znanstvena istraživanja često provode na pojedi 
načnim spojevima, a u prirodi se istraživani spojevi često nalaze 
u smjesi s drugim vrstama lijekova (drugim protutumorskim lije- 


kovima, antibioticima, lijekovima za ublažavanje boli i sl.). 


U kanalizacijskim vodama koncentracija protutumorskih lijeko- 
va može biti i nekoliko stotina ug/L. Pri toj koncentraciji uočeni 
su štetni učinci na rast zelenih i modrozelenih algi, koje su u 
ekosustavu zadužene za proizvodnju kisika i važna su karika u 
prehrambenoj mreži, zatim na rast planktonskih račića, koji su 
važni za prehranu viših životinjskih članova u hranidbenom lan- 
cu, a štetnost je uočena i na ljudskim stanicama. Protutumorski 
se lijekovi mogu taložiti i na tlu otkuda ih biljke mogu apsorbira 
ti i ugraditi u svoje organe. Također su uočene promjene u bilja- 
ka koje su rasle uz prisutnost ovih lijekova pri koncentracijama 


na razini peludnih zrnaca. 

Kako bi očuvali potrebnu biološku raznolikost u okolišu (zajed- 

nice bakterija, algi, gljiva te biljnih i životinjskih vrsta), važno je 

uvesti i sustavno provoditi što više mjera za zaštitu okoliša u ko- 
jima sudjeluju svi dionici društva. 

Nekoliko je načina da se to postigne: 

— kontrolirano pročišćavanje svih otpadnih voda primjenom ra- 
zličitih postupaka: fizički (uklanjanje velikih komada otpada), 
kemijski (promjenom nepoželjnih spojeva u manje štetne) i bi- 
ološki (uz pomoć mikroorganizama); 

- organizirani nadzor sastavnica okoliša čestim provjerama kva- 
litete tla, zraka i vode radi pravovremenog djelovanja u slučaju 
pojave štetnih spojeva; 

— odlaganje starih i neiskorištenih lijekova u odgovarajuće spre- 


mnike ili vraćanje u ljekarnu. 

O blomonitoningu 
POPs-SPOJEVA U PROCJENI 





RIZIKA 





Marijana MATEK SARIĆ, Zadar i Snježana HERCEG ROMANIĆ, Zagreb 


vijest javnosti o štetnom utjecaju postojanih organskih za- 
gađivala (engl. Persistent Organic Pollutants; POPs) tijekom 


proteklih je desetljeća značajno porasla. 


Prema POPs-protokolu Ekonomske komisije Ujedinjenih naro- 
da za Europu (engl. United Nations Economic Commission for Euro- 
pe; UN-ECE POPs Protocol), postojanim organskim spojevima 
smatraju se spojevi koji pokazuju: 

1. potencijal za prijenos zračnim masama na velike udaljenosti; 
takav potencijal imaju spojevi čiji je tlak para manji od 1 kPai 
vrijeme poluraspada u zraku dulje od dva dana ili oni spojevi 
čija se pojava u udaljenim krajevima dokaže rezultatima moni 
toringa; 

2. postojanost u okolišu; spoj se smatra postojanim ako je vrije- 
me njegovog poluraspada u vodi dulje od dva mjeseca, a u tlu 


i sedimentu dulje od šest mjeseci; 


TKO SU AUTORICE OVOG ČLANKA? 


Izv. prof. dr. sc. Marijana Matek Sarić, dipl. ing. preh. bioteh., radila je u 
Jedinici za mineralni metabolizam (IMI) od 1995. do 2003. godine gdje je 
i doktorirala. U to vrijeme bavila se istraživanjem izloženosti, načina unosa 
i učinaka otrovnih i esencijalnih elemenata. Danas je pročelnica Odjela za 


zdravstvene studije na Sveučilištu u Zadru te i nadalje znanstveno suradu- 
je s istraživačima IMI-ja. 

Dr. sc. Snježana Herceg Romanić, dipl. ing. preh. bioteh., znanstvena sa- 
vjetnica i predstojnica Jedinice za biokemiju i organsku analitičku kemiju 
(IMI). Bavi se razvojem analitičkih metoda i istraživanjem raspodjele po- 
stojanih organoklorovih spojeva u okolišu i biosferi. 

3. sklonost bioakumulaciji; spojevi se bioakumuliraju ako je njihov 
bioakumulacijski ili biokoncentracijski faktor veći od 5 000 ili 
ako je logaritam njihovog koeficijenta razdjeljenja u sustavu 
neoktanol/voda (log K.,,) veći od 5; 

4. toksični potencijal; ukupni učinci spoja na ljudsko zdravlje i/ 
ili okoliš. 

Između ostalih spojeva, POPs-spojevi uključuju poliklorirane 

bifenile (PCB), organoklorove pesticide (OCP), poliklorirane 

dibenzo-p-dioksine (PCDD) i poliklorirane dibenzofurane 

(PCDF) (sl. 1.). To su najpoznatiji i najrašireniji organoklorovi 

spojevi u okolišu. 

PCB i OCP sintetski su spojevi koji su se dugi niz godina kori- 

stili u industriji, poljoprivredi i javnom zdravstvu. Unatoč glo- 

balnim mjerama za smanjivanje i ukidanje njihove proizvodnje, 


upotrebe i ispuštanja u okoliš (npr. Stockholmska konvencija), 

Slika 1. Strukturne formule polikloriranih bifenila (PCB) polikloriranih di- 
benzo-p-dioksina (PCDD) i polikloriranih dibenzofurana (PCDF). 

Slika 2. Izvori izloženosti ljudi štetnim tvarima iz okoliša i putovi unosa. 
Izvor: referencija 3 s popisa literature. 


ovi se spojevi još uvijek detektiraju u svim dijelovima okoliša, 
uključujući ljude i životinje (sl. 2.). 

Zahvaljujući suvremenoj tehnologiji, razine prirodnih i sintet 
skih tvari u okolišu i ljudima mogu se pratiti metodama biološ- 
kog praćenja, odnosno biomonitoringa. Biomonitoring (sl. 3.) 
predstavlja organiziran sustav dugoročnog ili periodičnog praće- 
nja bioloških i ekoloških promjena u vremenu i prostoru koji na 
najbolji mogući način oslikava kompleksnost prirodnih i antro- 
pogenih pojava, utjecaja i procesa. Jedan je od najvažnijih alata 
koji se sve više koristi u praćenju i prikupljanju kvantitativnih i 
kvalitativnih podataka o pojavnosti i raspodjeli POPs spojeva, 
njihovim izvorima, rasporedu u prostoru, praćenju emisija, me- 
tabolita, određivanju njihovih koncentracija na odredenim 


mjernim točkama te u procjeni zdravstvenog rizika izložene po- 


Okolišni TC) Biomarkeri 7) Biomarkeri ) Štetan učinak 
monitoring izloženosti učinka na zdravlje 





Zrak iii 
: ' ' Porast porođajne težine 
Olovo u krvi Promjena razine 
Prašina hormona Promjene u ponašanju 
Kotinin u urinu (pubertet) 
is ok Oštećenje DNA 
Ind, proizvodi MeHg u kosi pm 
Voda Ekspresija gena 
/ Rak 
/ Epigenetske 
Tlo / i : 
| promjene 


Slika. 3. Elementi biološkog praćenja (biomonitoringa) razina i učinaka 
štetnih tvari. Izvor: referencija 3 s popisa literature. 





pulacije. Okolišni biomonitoring (OBM) uključuje mjerenje 
koncentracija štetnih tvari u okolišu, hrani i industrijskim pro- 
izvodima koje mogu poslužiti za indirektnu procjenu rizika 
za zdravlje ljudi uslijed izloženosti tim tvarima. U humanom 
biomonitoringu (HBM) koncentracije štetnih tvari prate se u 
ljudskom organizmu, a dobiveni rezultati upućuju na direktnu 
procjenu zdravstvenih rizika. Sustavi praćenja OBM i HBM 


međusobno su povezani. 


Dugi niz godina na Institutu za medicinska istraživanja i medici- 
nu rada istraživale su se razine POPs-spojeva u raznim uzorcima 
iz okoliša i biosfere te se procjenjivala izloženost ljudi ovim spoje- 
vima. Kao pasivni pokazatelj prosječnog profila onečišćenja zra- 
ka određenog mjesta rabile su se iglice crnogoričnog drveća jer se 
lipofilni spojevi iz zraka sorbiraju* u voštanom omotaču iglica. 
Zbog široke rasprostranjenosti bor se smatra pogodnim pasiv- 
nim sakupljačem ovih spojeva te omogućuje usporedbu oneči- 
šćenja na lokalnoj, regionalnoj i globalnoj razini, a zbog postoja- 
nja više generacija iglica na istoj grani moguće je usporedivati 
višegodišnja onečišćenja. Kao pokazatelj opterećenja vodenih 
sustava POPs-spojevi su određivani u ribama, školjkama i mor 
skim kornjačama. Budući da je opća populacija izložena POPs- 
spojevima najviše hranom, posebice konzumacijom ribe i plodo- 
va mora, Europska komisija je ova zagađivala uključila u Listu 
prioritetnih zagađivala Europske Unije. 

Kad govorimo o izloženosti ljudi, HBM je pouzdaniji i precizniji 
izvor podataka za procjenu rizika u odnosu na OBM, koji omo- 
gućuje indireknu procjenu uz pomoć okolišnog modeliranja 
(engl. Environmental Modeling, Ambient Monitoring) na temelju 
određivanja koncentracija štetnih tvari u okolišu. HBM uključu- 
je analizu štetnih tvari/elemenata u biološkim uzorcima (krv, 
urin, posteljica, majčino mlijeko, tkivo) te istražuje utjecaj tih 
tvari na organizam. Na taj se način dobiva stvarni uvid u količi- 
nu onečišćujućih tvari dospjelih iz okoliša u ljudski organizam 
te stoga procjena zdravstvenih rizika bez primjene HBM-a nije 
realna, odnosno može biti pogrešna i rezultirati neprimjerenim 
mjerama za prevladavanje rizika. Dugogodišnja provedba HBM-a 
omogućuje praćenje promjena trendova, preciziranje raspodje- 
la, procjenu trenutnog stanja, prepoznavanje osjetljivih skupina 
unutar populacije, utvrđivanje okolišnog rizika na specifično 
onečišćenim lokacijama, te na osnovu svega omogućuje razvoj 


strategija smanjenja buduće izloženosti. 


Dobiveni rezultati upozoravaju na moguće štetne učinke ispitiva- 
nih tvari, postavljaju istraživačke prioritete i usmjeravaju razvoj 
zdravstvenih strategija, kao i razmjenu iskustava na nacionalnoj 
i međunarodnoj razini. Ipak, HBM osigurava samo trenutnu sli- 
ku opterećenja pojedinca koja je ovisna o karakteristikama zaga- 


đivala i metabolizmu ispitanika, što predstavlja svojevrsno ogra- 


* Sorpcija je zajednički naziv za dva procesa: adsorpciju (nakupljanje tvari na površini materije) i apsorpciju (upijanje ili otapanje tvari u materiji). Isprva se odvija 


proces adsorpcije, a s vremenom dolazi i do apsorpcije. 

ničenje ove tehnike. Pritom je važno naglasiti da prisutnost 
zagađivala u organizmu čovjeka ne uvjetuje nužno i štetan uči- 
nak, tj. bolest. Za dobivanje pouzdanih rezultata metodom HBM 
važno je odabrati reprezentativni uzorak, koji ovisi o trajanju i 
intenzitetu izloženosti organizma toksičnoj tvari i njenim fizičko- 
-kemijskim značajkama, odnosno ponašanju u organizmu nakon 
apsorpcije. Značajan čimbenik pri uzorkovanju je izbor odgova- 
rajuće populacije ljudi te korištenje standardiziranih protokola 
za prikupljanje i pohranjivanje uzoraka te provedbu laboratorije 
ske analize. Poštivanje etičkih pitanja vezanih uz korištenje i pri- 
kupljanje uzoraka je obvezno. Prije sudjelovanja u istraživanju 
ispitanicima treba osigurati: objašnjenje svrhe i zahtjeva istraži- 
vanja, pismeni pristanak uz pravo mogućeg povlačenja iz istraži- 
vanja u bilo kojem trenutku, pristup osobnim podatcima i rezul 
tatima studije te odgovarajuće upravljanje podatcima u svrhu 


zaštite podataka. 


U sklopu HBM-a na Institutu za medicinska istraživanja i medi- 
cinu rada istraživao se sadržaj PCB-a i OCP-a u majčinom mlije- 
ku. Majčine prehrambene navike i njena izloženost toksičnim 
spojevima utječu na prisutnost ksenobiotika u mlijeku. Odjel za 
zdravstvene studije Sveučilišta u Zadru i IMI sudjelovali su u 
UNEP/ WHO (engl. United Nations Environment Programme/ 
World Health Organization) programu istraživanja ljudskog mlije- 
ka, u sklopu GEMS (engl. Global Environment Monitoring System) 
programa za hranu, kojemu je cilj određivanje POPs-ova u maj- 
činom mlijeku i usporedba podataka, u skladu sa zahtjevima iz 
članka 16. Stockholmske konvencije za POPs-spojeve. U sklopu 
ovog projekta izrađen je Nacionalni protokol za Hrvatsku. Sve 
zemlje sudionice uzimale su uzorke prema istoj metodologiji, a 
svi prikupljeni uzorci analizirani su u WHO/UNEP referen- 
tnom laboratoriju (Državni zavod za kemijsku i veterinarsku 
analizu hrane, Freiburg, Njemačka) te u predloženom nacional- 


nom laboratoriju zemlje sudionice (IMI). Od 1976. WHO pri 

kuplja podatke o razinama postojanih organskih onečišćujućih 
tvari u hrani, uključujući i ljudsko mlijeko. Od 1987. WHO je 
koordinirala četiri međunarodne studije procjene razine i tren- 


dova PCDD-a, PCDF-a i PCB-a u ljudskom mlijeku. Ovi podat 


ci služe kao smjernice za poduzimanje mjera snižavanja sadržaja 


toksičnih tvari u hrani. 

BUKALNI CYTOME 


Vlikronukleusni test 


Mirta MILIĆ, Nevenka KOPJAR, Davor ŽELJEŽIĆ, Vera GARAJ-VRHOVAC, 
Vilena KAŠUBA, Goran GAJSKI, Marko GERIĆ i Maja NIKOLIĆ, Zagreh 


jelatnici Jedinice za mutagenezu Instituta za medicin- 
ska istraživanja i medicinu rada razvijaju biološke po- 
kazatelje za procjenu ljudske izloženosti opasnim tva- 
rima i ranog otkrivanja bolesti. U ovom članku opisuju dva 
najpoznatija testa za procjenu genotoksičnih učinaka: alkalni 


kometni test i mikronukleusni test. 


Genotoksikologija ili genetička toksikologija je interdisciplinar- 
na grana toksikologije koja se bavi proučavanjem štetnih djelova- 
nja raznih agensa na nasljedni materijal. Pod pojmom nasljedni 
materijal podrazumijeva se genom stanice, tj. njena DNA (deoksi- 
ribonukleinska kiselina), koja se prenosi od ishodišne stanice u 
nove stanice koje su od nje nastale. Pojam agens uključuje bilo 
koju kemijsku, fizikalnu ili biološku tvar koja može mijenjati sta- 
nice i nasljedni materijal u direktnom kontaktu ili indirektno, 
kad dijelovi ili produkti djelovanja agensa djeluju na nasljedni 
materijal i mijenjaju ga. Najčešći kemijski agensi u našoj okolini 
koji mogu djelovati na nasljedni materijal su: genotoksične tvari 
u hrani i vodi, lijekovi, kozmetički i ljekoviti pripravci za unoše- 
nje u ili na tijelo, različiti opasni plinovi ili isparavanja štetnih 
kemikalija. Najpoznatiji fizikalni agens je zračenje (najčešće ioni- 
zirajuće zračenje, npr. rendgen, kompjutorska tomografija ili CT, 
gama-zračenje...), dok su najčešći biološki agensi virusi. Promjene 
nastale na nasljednom materijalu mogu biti trajne ili popravljive. 


Popravak uključuje najmanje pet različitih mehanizama i to je 

prof. dr. sc. Vera Garaj Vrhovac, dr. sc. Vilena Kašuba, dr. sc. Goran Gajski, 

razlog zašto ljudsko tijelo, iako svakodnevno izloženo mnogim i 
različitim agensima, nema s tim razmjerno mnogo nasljednih 
promjena. No, dugotrajna izloženost nekom agensu iz okoliša ili 
na radnom mjestu može oslabiti ili usporiti naše mehanizme po- 
pravka, zbog čega onda može doći do nakupljanja promjena u 
stanicama te razvoja raznih bolesti i tumora. Ukratko, genotok- 
sične tvari uzrokuju oštećenje genoma, a mutageni su uvjet za 
nasljedne promjene. Za određivanje i praćenje genotoksičnosti 
neke tvari, a također i njezinih mutagenih svojstava, koriste se 
testovi genotoksičnosti i mutagenosti. U procjeni ljudske izlože- 
nosti, najčešće se ispitanicima uzima uzorak venske krvi i istražu- 
je razina oštećenja u limfocitima. Limfociti su pogodan materijal 
za takve procjene jer sudjeluju u zaštiti i cirkuliraju kroz cijeli 
organizam pa mogu ukazati na genotoksični učinak i u slučaju 


kad cijelo tijelo nije bilo izloženo agensu. 


Dva najpoznatija testa za procjenu genotoksičnih učinaka su aL 


kalni kometni test, koji otkriva primarna oštećenja u genomu, 

Slika 1. Izgled stanice, tj. njenog oštećenog genoma, u alkalnom kometnom 
testu. Snimila: M. Milić. 


većinom jednostruke lomove lanaca DNK, i kojeg je Organizacija 
za ekonomsku suradnju i razvoj (OECD) priznala za službenu 
metodu (br. 489) u procjeni oštećenja genoma in vivo prilikom 
izloženosti razim fizikalnim i kemijskim agensima, te mikronu- 
kleusni test (OECD, metoda br. 487). Alkalni kometni test nosi 
takvo ime jer se pojedinačne stanice obrađuju u alkalnim uvjeti- 
ma, da bi se nakon elektroforeze pokazalo postoje li lomovi koji 
se nakon bojenja i analize pod fluorescencijskim mikroskopom 
vide u obliku repa kometa, dok sama glava kometa predstavlja 


neoštećeni genom stanice (sl. 1.). 


Za dobivanje rezultata mikronukleusnim testom, potrebno je us- 
postaviti staničnu kulturu u kojoj se limfociti moraju jednom 
podijeliti, a ukoliko su postojala oštećenja genoma, genom se 
neće podjednako podijeliti u dvije nove stanice kćeri, već će jedan 
dio zaostati u citoplazmi kao mala jezgrica ili mikronukleus. Mali 
nedostatak mikronukleusne metode u usporedbi s kometnim te- 
stom je brzina dobivanja rezultata. Dok se rezultati kometnog testa 
mogu očitati isti dan, mikronukleusni test daje rezultate unutar 
72 sata zbog vremena potrebnog za diobu limfocita. Metoda mikro- 
nukleusnog testa je razvojem i unapređenjem dobila naziv cytome 
CBMN test jer osim mikronukleusa, koji predstavlja gubitak dijela 
ili cijelog kromosoma, ova metoda može otkrivati i učestalost po- 
jave stanica u apoptozi (programirana stanična smrt) i nekrozi (sta- 
nice koje odumiru zbog upalnih procesa) te pojavnost stanica s 
nukleoplazmatskim mostovima (rezultat su dicentričnih kromoso- 
ma, tj. kromosoma s dvije centromere koji se ne mogu normalno 
podijeliti između dviju stanica kćeri te stoga stanice ostaju poveza- 


ne mostom) i jezgrine pupove koji izgledaju kao okruglasta izbočina 

Slika 2. Shema mikronukleusnog cytome-testa (CBMN) na limfocitima i 
različitih oštećenja koja se mogu mjeriti tom metodom. Izvor: referencija 
6 u popisu literature. 


jezgre, nalik na preteču mikronukleusa (predstavljaju amplifikaci- 
ju, tj. prekomjerno množenje jednog dijela kromosoma koji stani- 


ca želi izbaciti zbog destabilizacije nasljednog materijala) (sl. 2.). 


Takvi se testovi u Jedinici za mutagenezu (IMI) koriste već više 
od 30 godina, a potencijalno mogu poslužiti i kao rani pokaza- 
telji pojavnosti nekih bolesti. Međutim, prije takve primjene, 
oni moraju biti validirani, tj. provjereni u više laboratorija na 
velikom broju uzoraka. Za mikronukleusni test već je provede- 
na validacija na međunarodnoj razini koja je pokazala dobru 
korelaciju između učestalosti mikronukleusa i pojavnosti poje- 


dinih vrsta tumora, što je vrlo korisno za rano otkrivanje tumo- 


ra (sl. 3.). 


Razvojem metode utvrđeno je da bi umjesto analiza na stanica- 


ma periferne krvi mnogo jednostavniji i korisniji model mogle 


bukalnim stanicama 

Slika 3. Korelacija mikronukleusa u limfocitima s mikronukleusima iz bu- 
kalnih epitelnih stanica. Izvor: referencija 3 u popisu literature. 

biti stanice usne šupljine ili bukalne epitelne stanice koje se ne 
dijele, a pokazale su dobru povezanost i korelaciju s oštećenjima 
određenima s oba testa. Nadalje, bukalne stanice mogu se kori- 
stiti i u predviđanju razvoja tumora gornjih dišnih kanala, raka 
glave i vrata, u procjeni izloženosti azbestu te u ranom otkrivanju 


početaka Alzheimerove bolesti (sl. 4.). 


Dvije međunarodne skupine znanstvenika pokrenule su inicija- 
tivu za ispitivanje primjenjivosti ovih dviju metoda u dijagnosti- 
ci. Za kometni test istraživačka skupina je imala naziv ComNet, a 
danas hCOMET (više informacija se može naći na njihovoj 
mrežnoj stranici: www.hcomet.org). Za validaciju metode uspjeli 
su sakupiti podatke iz 41 laboratorija za više od 19 000 pojedina- 
ca, a trenutno je u tijeku statistička obrada. Već su ranija istraži- 
vanja pokazala da kometni test može pomoći u otkrivanju osoba 
osjetljivih na zračenje, prije nego se na njih primijeni terapija 
zračenjem radi liječenja tumora. Primjenom iste metode doka- 
zan je usporen popravak ili izostanak popravka oštećenja DNA u 
žena s rakom cerviksa i oboljelih od Hodgkinovog sindroma, 
dok su primjenom modifikacija alkalnog kometnog testa nađene 
veće razine oksidacijskih oštećenja u genomu oboljelih od Alzhe- 
imerove i Parkinsove bolesti, Downovog sindroma, reumatoid- 


nog artritisa, dijabetesa tipa IL, koronarnih bolesti itd. 


Druga istraživačka skupina za validaciju i primjenu mikronukle- 
us testa imala je naziv HUMN (engl. Human Micronucleus Project), 
a za bukalni mikronukleus test HUMNy, (engl. Human Micro- 
nucleus Project on Exfoliated Buccal Cells). Više o njihovim aktivno- 
stima može se pročitati u radu koji su objavili Bonassi i sur. 2011. 
Zdrave osobe imaju u prosjeku učestalost do 1,7 mikronukleusa 


na 1000 diferenciranih stanica (sl. 5.). Bukalni mikronukleusni 

Slika 4. Prikaz različitih oštećenja 
koja se mogu naći u bukalnom mi- 
kronukleusnom cytome-testu: bazal- 
na stanica (a), diferencirana stanica 
(b), binuklearna stanica (pokazatelj 
promjena u diobi samih stanica) (c), 
stanice s kondenziranim kromatinom 
(genomski materijal stanice; rana 
apoptoza) (d), stanice s kariorhektič- 
nim kromatinom (kasna apoptoza) 
(e), piknotične stanice (s malom 
skvrčenom jezgrom) (f), kariolitične 
stanice (bez jezgre) (g), diferencirana 
bukalna stanica s mikronukleusom 
(h), diferencirana bukalna stanica s 
jezgrinim pupom (i), diferencirana 
bukalna stanica u obliku strukture 
slomljenog jajeta (i). Izvor: referencija 
9 u popisu literature. 


test upućuje na veću učestalost mikronukleusa u osoba: oboljelih 
od Downovog sindroma; s lezijama i tumorom usne šupljine 
(kod njih je poremećen i broj binuklearnih i apoptotičnih stani- 
ca); s rakom glave i vrata (pogotovo uz paralelnu konzumaciju 
alkohola); s predtumorskim lezijama usne šupljine kao što je leu- 


koplakija; s reumatoidnim artritisom; s Kronovom bolesti; itd. 


(Bolognesi i sur. 2015). 


Naša Jedinica je pokazala da su u Hrvatskoj normalne vrijedno- 
sti za učestalost mikronukleusa u zdravoj populaciji do 13 mikro- 
nukleusa na 1000 binuklearnih limfocita periferne krvi (Kopjar 
i sur. 2010), te da postoje razlike u rezultatima bukalnog mikro- 


nukleusnog testa između zdravih ljudi i onih kronično izloženih 


S 
sE 
= A2 | 
se, 
Ba 
- 
pa 
ŽE 





ta. ia ia sui 
Srednja vrijednost mikronukleusa u 
bukalnim stanicama u promilima 


Slika 5. Prikaz srednjih vrijednosti mikronukleusa u bukalnim stanicama u 
zdravih ljudi (normalni interval: 0,3—1,7). Izvor: referencija 3 u popisu lite- 
rature. 

STRUČNE USLUGE JEDINICE ZA MUTAGENEZU 





U sklopu stručnih poslova za tržište Jedinica 
za mutagenezu, IMI omogućuje pet vrsta 
usluga: kariogram (analiza kromosomskih 
aberacija), analizu izmjena sestrinskih kroma- 
tida (SCE), mikronukleus-test, komet-test | 
test preživljenja stanica. Stručna djelatnost 


realizira se u suradnji sa specijalističkim ordi- 

nacijama medicine rada i poliklinikama koje 

provode prethodne i/ili periodičke zdravstvene preglede djelatnika različi- 

tih struka, odnosno onih profesionalno izloženih fizikalnim mutagenima 

(ionizirajuće i nelonizirajuće zračenje) i/ili kemijskim mutagenima (citotok- 
sični lijekovi i drugi genotoksični agensi). 


arsenu u pitkoj vodi (Milić i sur. 2017). Osim što se Jedinica za 
mutagenezu aktivno uključila u rad spomenutih istraživačkih 
skupina, djelatnici su također uključeni u mrežu dežurnih labo- 
ratorija kod radioloških i nuklearnih nesreća za mjerenje biološ- 
kog učinka ionizirajućeg zračenja (RENEB), te i dalje provode 
biomonitoring radnika koji su izloženi zračenju, citostaticima, 
olovu, kadmiju te raznim okolišnim agensima. Jedinica sudjeluje 
i u različitim temeljnim istraživanjima čiji je cilj procijeniti pove- 
zanost oštećenja genoma s pojavnošću ili pogoršanjem raznih 


vrsta bolesti. 

»MIIRISNI« 









RAKA 


Tanja ŽIVKOVIĆ SEMREN, Zagreh 


ijekom života upoznajemo na tisuće mirisa koji nam se 
podsvjesno utiskuju u sjećanje pa ih poslije povezuje- 
mo s različitim iskustvima. Mirisi su vrlo važni osjeti 
jer nam, među ostalim, oblikuju osjećaje, utječu na raspolože- 
nje i apetit te upozoravaju na opasnost i bolest. Što stvara miri- 
se? Mirisne čestice, tj. plinovite ili hlapljive kemijske tvari koje 
stimuliraju njušne receptore u sluznici nosa, odakle se podražaj 
živčanim vlaknima prenosi do centra za njuh u mozgu i tamo 


interpretira. 


Miris ljudskog tijela 


Naše tjelesne stanice proizvode stotine hlapljivih organskih spo- 
jeva koji se izlučuju izdahnutim zrakom, kožom, znojem, uri 
nom, stolicom i krvlju (sl. 1.). Rezultat su brojnih metaboličkih 
procesa u organizmu te nam daju karakterističan miris poput 
»mirisnog« otiska prsta. Na njega utječu spol i starost osobe, kao 
i fiziološko stanje organizma te genetski čimbenici. Osim o endo- 
genim čimbenicima, sadržaj hlapljivih spojeva u organizmu ovisi 
također o vanjskim (egzogenim) čimbenicima kao što su prehra- 
na, okoliš te životne navike. 

Patološki procesi u organizmu (razne infekcije i metabolički po- 
remećaji) mogu promijeniti vrstu i količinu izlučenih hlapljivih 
organskih spojeva. Stoga bi promjena uobičajenog mirisa neke 


osobe mogla upućivati na razvoj određene bolesti. Dijagnostički 

OTISAK PRSTA — POTENCIJALNI 
BIOLOŠKI BILJEG U ISTRAŽIVANJU 


TKO JE AUTORICA OVOG ČLANKA? 


Tanja Živković Semren, dipl. ing. kemije, znanstvena novakinja zaposlena 
u Jedinici za analitičku toksikologiju i mineralni metabolizam (IMI). Dok- 
torski studij upisala je na Farmaceutsko-biokemijskom fakultetu u Zagre- 
bu, smjer Medicinska biokemija. Aktivno sudjeluje u istraživanju utjecaja 
metala na mušku reprodukcijsku funkciju. U sklopu izrade doktorskog 
rada istražuje potencijalnu ulogu hlapljivih spojeva i aminokiselina kao 
bioloških biljega u urinu oboljelih od tumora testisa. 





Izdahnuti zrak 

Urin 
Stolica | 


IV 


: 

Slika 1. Glavni izvori hlapljivih organskih spojeva u tijelu. 

ŠTO SU HLAPLJIVI ORGANSKI SPOJEVI? 


Hlapljivi organski spojevi su spojevi male molekulske mase koji sadržavaju 


uglavnom do 12 atoma ugljika i imaju vrelište manje od 300 *C. U njih ubra- 
jamo alkohole, aldehide, amine, amide, karboksilne kiseline, estere, etere, 
furane, ketone, pirole, terpene, sulfide, ugljikovodike i druge heterocikličke 
spojeve. 


potencijal mirisa ljudskog tijela prepoznat je još u doba antičke 
Grčke, kad je Hipokrat povezao specifične mirise urina i iskašlja- 
nog sekreta s određenim bolestima. Tradicionalna kineska medi- 
cina također raspoznaje ljudske bolesti prema određenim mirisi- 
ma pa tako, primjerice, miris urina po trulim jabukama povezuje 


s dijabetesom. 


Hlapljivi organski spojevi analiziraju se u laboratoriju primje 
nom raznih osjetljivih analitičkih tehnika, a vezani sustav plin- 
ske kromatografije i spektrometrije masa (GC/MS) danas je naj- 
bolji izbor. U takvom sustavu, plinski kromatograf omogućava 
razdvajanje hlapljivih organskih spojeva u smjesi na temelju nji- 
hova različitog vrelišta, dok se spektrometrom masa detektiraju 
fragmenti molekula nastali ionizacijom odijeljenih spojeva. GC/ 
MS analiza koristi se za određivanje sastava nepoznatog uzorka 
(kvalitativna analiza) i količine tvari u uzorku (kvantitativna ana- 
liza), ali i određivanje strukture i molarne mase molekula, izoto- 
pnog sastava te fizikalnih i kemijskih svojstava tvari. Rezultat 
GC/MS analize je kromatogram koji prikazuje kvalitativni i 
kvantitativni profil hlapljivih organskih spojeva u ispitivanom 
uzorku (sl. 2.) Budući da se vrsta i količina hlapljivih kompone- 
nata u uzorcima različitog porijekla (organizama) razlikuje, profil 
koji se iz kromatograma može očitati naziva se »mirisnim« oti- 


skom prsta. 


»Mirisna« hipoteza 


Potaknuti hipotezom da svaki čovjek ima jedinstveni profil hla- 


pljivih organskih spojeva, koji može biti promijenjen zbog pato- 

loških procesa u organizmu, znanstvenici istražuju vezu između 
sastava hlapljivih organskih spojeva i pojave brojnih bolesti, uk- 
ljučujući i rak. 


»Miris« raka 


Neoplazma (grč. neos = nov; plasia = rast), tumor (lat. tumor = 
oteklina) ili novotvorina nazivi su bolesti kod kojih se abnormal- 
ne stanice dijele bez kontrole. Rak je narodni naziv za sve zloćud- 
ne tumore. Današnje spoznaje ukazuju da ne postoji jedinstvena 
bolest, nego veliki broj različitih bolesti pa razlikujemo više od 


100 različitih vrsta rakova. 


Normalne stanice u tijelu rastu i dijele se na kontrolirani način 
kako bi proizvele nove stanice, dok one stare i oštećene umiru 
procesom programirane smrti stanice. Za taj proces stanicama je 
potrebna energija koja se proizvodi u ciklusima glikolize i limun- 
ske kiseline. Međutim, moguće je da se genetski materijal stanice 
(DNA) ošteti ili promijeni (mutira) što onda utječe na rast i dio- 
bu stanica. U takvom slučaju stare stanice ne umiru kada bi tre- 
bale, a nove stanice se stvaraju i kada tijelo nema potrebu za nji- 
ma. Abnormalne stanice, poput stanica raka, troše veće količine 
energije za rast od normalnih stanica (Warburgov efekt) te mije- 
njaju proces glikolize. Posljedično dolazi do promjene cjeloku- 
pnog metabolizma u organizmu. Uočeno je da pritom nastaju 
neki novi organski hlapljivi spojevi ili se mijenja količina pojedi 
nih spojeva. Upravo su te spoznaje potakle znanstvenike na 


istraživanje hlapljivih organskih spojeva kao produkata metabo- 


lizma kod oboljelih od raka. 

Svjesni činjenice da životinje imaju istančan njuh te da prema 
mirisu razlikuju hranu od otrova i prijatelja od grabežljivca, istra- 
živači su proveli eksperiment sa psima. Pokušali su ih naučiti da 
njuhom razlikuju zdravo od tumorskog tkiva te urin zdrave oso- 
be od urina osobe oboljele od raka. I uspjeli su! Provedeni ekspe- 
riment je potvrda da organizam koji boluje od raka proizvodi 
specifične hlapljive organske spojeve. 

Danas se sve češće provode istraživanja hlapljivih organskih spo- 


jeva primjenom GC/MS tehnike u izdahnutom zraku, krvi, uri- 

Slika 2. »Mirisni« otisak prsta: usporedba GC/MS kromatograma hlapljivih organskih spojeva u urinu osoba A i B. 

ŠTO SU BIOLOŠKI BILJEZI? 


Biološki biljezi (biomarkeri) definiraju se kao mjerljivi pokazatelji biološkog 
stanja pojedinog organizma. Biomarkeri mogu biti različiti proteini, hormoni, 
enzimi, receptori i drugi stanični produkti koji se pojačano stvaraju u patološ- 
kim procesima i specifični su za određena patološka stanja. Najčešće su 
uobičajeni sastojci stanica koji se u krvi zdravih osoba nalaze u fiziološkim ili 
vrlo malim koncentracijama. Određivanjem i praćenjem njihovih količina u 
organizmu i tjelesnim izlučevinama prati se tijek i razvoj bolesti. Posljednjih 
godina istraživači i kliničari nastoje otkriti nove specifične | osjetljive biološke 
biljege koji bi pomogli u ranom otkrivanju raka. 





Slika 3. Znanstvena novakinja Tanja Živković Semren ispred vezanog su- 
stava plinski kromatograf-spektrometar masa (GC/MS). 





nu i tumorskom tkivu oboljelih od raka te se ispituje mogućnost 
njihova korištenja kao bioloških biljega. Pažnju istraživača osobi- 
to privlači urin, zbog njegovog jednostavnog uzorkovanja i zato 


što sadrži velike koncentracije raznih spojeva. 


Dosadašnja istraživanja pokazala su povišene koncentracije spo- 
jeva iz skupine alkohola, aldehida, ketona i aromatskih ugljiko- 
vodika u urinu oboljelih od raka pluća, raka dojke i raka bubre- 
ga. Kako je ovo relativno novo područje u istraživanju raka, 
potrebno je provesti još mnogo dodatnih istraživanja prije nego- 
li se jedan spoj označi kao potencijalni biološki biljeg. 

Jedno takvo istraživanje provodi se i u Jedinici za analitičku toke 
sikologiju i mineralni metabolizam (IMI) u sklopu izrade doktor 
skog rada (sl. 3.) pod vodstvom dr. sc. Alice Pizent. Primjenom 
GC/MS tehnike pokušava se procijeniti razlikovni profil hlaplji- 
vih organskih spojeva u urinu između pacijenata oboljelih od 
raka testisa i kontrolnih ispitanika. Dobiveni rezultati pridonijet 
će boljem razumijevanju same prirode tumora testisa te pomoći 
u pronalaženju karakterističnog biološkog biljega koji bi se mo- 
gao primijeniti u ranom probiru oboljelih od te bolesti. 

>čelinii otrov. 


LIJEK [Z KOŠNICE 


Goran GAJSKI i Vera GARAJ-VRHOVAC, Zagreh 


natoč znatnom napretku moderne medicine, ljekovi- 

ti pripravci biljnog i životinjskog podrijetla i nadalje 

značajno pridonose zdravlju, u smislu prevencije i li- 
ječenja brojnih oboljenja. Mnogi načini liječenja koji se posljed- 
njih godina često primjenjuju u zapadnim zemljama potječu iz 
Azije, a njihova popularnost sve više raste. Otrovi životinja, 
posebice kukaca, odavno su predmet znanstvenih istraživanja 
te se danas nerijetko koriste kao osnova mnogih prehrambenih 
i farmaceutskih proizvoda. Među brojnim prirodnim spojevi- 
ma koji se koriste u orijentalnoj i alternativnoj medicini već se 
dugi niz godina nalaze i životinjski otrovi, a među njima je i 
otrov pčela roda Apis mellifera (sl. 1.). Veliki broj dosadašnjih 
istraživanja ističe radioprotektivna, protumutagena, protuupal- 


na i još mnoga druga pozitivna svojstva pčelinjeg otrova. 


Uporaba prirodnih proizvoda i njihovih aktivnih sastavnica u 
prevenciji i obradi kroničnih bolesti zasnovana je na iskustvu, 
prvenstveno tradicionalne medicine u različitim etničkim zajed- 
nicama, kao i epidemiološkim opažanjima odnosa između nači- 


na prehrane i bolesti. Uporaba pčelinjih proizvoda u sprječavanju 


TKO SU AUTORI OVOG ČLANKA? 


Dr. sc. Goran Gajski, dipl. ing. biologije, znanstveni suradnik, zaposlen u Je- 
dinici za mutagenezu (IMI). Glavna područja znanstvenog istraživanja: ge- 
netička i okolišna toksikologija, prirodni spojevi i biomonitoring populacija. 


Prof. dr. sc. Vera Garaj-Vrhovac, dipl. ing. biologije, znanstvena savjetnica 
u trajnom zvanju, zaposlena u Jedinici za mutagenezu (IMI). Redovna je 
profesorica na Biološkom odsjeku Prirodoslovno-matematičkog Takulteta 
Sveučilišta u Zagrebu. Glavna područja istraživačkog interesa: genetička 
toksikologija, radiobiologija i biomonitoring populacija. 

Slika 1. Europska pčela Apis mellifera. Snimio G. Gajski. 


nastanka bolesti i njihova liječenja iskazana je pojmom apiterapi- 


ja, prema čemu se pčelinji otrov još naziva apitoksin. 


Interes za ljekovita svojstva pčelinjih proizvoda, kao i protutu- 
morski učinak istih, porastao je u zadnjih 30 godina pa se suvre- 
menim metodama istražuje sastav pčelinjih proizvoda zbog tisuć 
ljećima poznate biološke učinkovitosti u organizmu. Danas 
znamo za više od 20 000 vrsta pčela, ali najveći interes pobuđuju 
one vrste koje se koriste za proizvodnju pčelinjih proizvoda s po- 
tencijalnim medicinskim svojstvima poput meda, pčelinjeg vo- 
ska, propolisa, peludi, matične mliječi te samog pčelinjeg otrova. 
U posljednjih nekoliko godina može se pronaći sve više istraživa- 
nja koja govore i o protutumorskim svojstvima pčelinjeg otrova 
te njegovih sastavnica. Uza sve to, novija istraživanja upućuju i 
na nekoliko mehanizama toksičnosti ovoga prirodnog spoja na 
brojnim tumorskim staničnim linijama koji uključuju promjene 
u staničnom ciklusu, učinak na staničnu proliferaciju i preživlje- 


nje te na indukciju stanične smrti u vidu apoptoze i nekroze. 

KAKO SE SKUPLJA PČELINJI OTROV? 


Pčelinji otrov u organizmu sisavaca izaziva različite učinke poput 
toksičnog učinka koji se uglavnom manifestira lokalno, dok se 
rjeđe javljaju upalne i alergijske reak- 
cije koje se šire sistemski. Zbog svojeg 
raznovrsnog sastava, otrov ima vrlo 
raznoliko djelovanje na više organa. 
Učinak pčelinjeg otrova u sisavaca 
vrlo je sličan učinku otrova zmija, no 
količina otrova koja se ispušta pri 
ubodu pčele mnogo je manja od one 
prilikom ugriza zmije. Pčelinji otrov u 
životinja izaziva raspadanje krvnih 
stanica, smanjuje sposobnost zgruša- 
vanja krvi te povećava propusnost 
krvnih žila, što se očituje otokom i 
krvarenjem u unutarnjim organima. 
U ljudi pčelinji otrov izaziva upalnu 


reakciju koja se očituje pojavom oto- 
Sastav pčelinjeg otrova. 

Liofilizirani pčelinji otrov. (Liofilizacija je postupak u kojem se ma- 
terijal osjetljiv na toplinu suši najprije smrzavanjem, a potom sublimacijom 
leda u visokom vakuumu.) Snimio G. Gajski. 


ka, crvenilom i boli na mjestu uboda. Najopasniji su ubodi u 
usnu šupljinu, jezik ili očnu jabučicu. Velika količina pčelinjeg 
otrova može djelovati i smrtonosno, a smrt nastaje uslijed bron- 
hijalnog grča kao posljedica paralize moždanog centra za disa: 
nje. Pčelinji otrov u organizmu izaziva reakciju imunolosnog 
sustava koja kod preosjetljivih osoba može izazvati i teške alergij- 


ske reakcije, moguće i sa smrtnim ishodom. 


Najzastupljenija sastavnica pčelinjeg otrova je voda koja čini oko 
88 % otrova u cjelini. Suhi dio pčelinjeg otrova sastoji se od 
mješavine peptida (melitin, apamin, sekapin, prokamin A i B, 
adolapin, terciapin te peptid koji degranulira mastocite), fiziološ- 


ki aktivnih amina i neuroprijenosnika, šećera glukoze i fruktoze, 


m Melitin 

* Apamin 

* MCD peptid 

* Sekapin 
Prokamin 

x Adolapin 
Inhibitori proteaza 

* Terciapin 

m Fosfolipaza A2 

* Hijaluronidaza 

m Fosfomonoesteraza 

LEE čeolačeliTel:F4-) 

Kel <eralef-+2: 

x Amini 

x Šećeri 


m Fosfolipidi 


N Hlapljive komponente 

Melitin je bazični peptid formule C;31H22gNa903, koji se sastoji od 26 aminoki- 
selina poznatog slijeda, a molekularna masa mu iznosi 2846,46 Da. Njegov 
aminokiselinski slijed je H-Gly-lle-Gly-Ala-Val-Leu-Lys-Val-Leu-Thr-Thr-Gly- 


Leu-Pro-Ala-Leu-lle-Ser-Irp-lle-Lys-Arg-Lys-Arg-Gln-Gln-NH,. Taj peptid je 
amtoterna molekula zbog specifičnog rasporeda aminokiselina u lancu. Na 


Slika 4. Strukturna formula melitina, glavne sastavnice pčelinjeg otrova. 


fosfolipida, aminokiselina i veće količine mineralnih tvari. Do- 
minantni enzim u pčelinjem otrovu je fosfolipaza A,, dok se u 
manjem udjelu nalaze fosfolipaza B, hijaluronidaza, kisela fosfo- 


monoesteraza, lizofosfolipaza te glukozidaza (sl. 3.). 


Melitin 


Melitin je najzastupljenija sastavnica suhog dijela pčelinjeg otro- 
va te njegov glavni toksin. Melitin je prirodni deterdžent, visoke 
površinske i membranske napetosti. lako se kao monomer ili 
tetramer otapa u vodi, ovaj peptid se lako ugrađuje u membrane 
tvoreći tetramerne agregate kao pore za ione te na taj način do- 
vodi do poremećaja u strukturi fosfolipidnog dvosloja. Melitin- 
ski tetrameri uzrokuju depolarizaciju živčanih završetaka što 
uzrokuje osjećaj boli na mjestu uboda. Melitin također pojačava 
djelovanje enzima fosfolipaze A, te i na taj način djeluje na sta- 
nice. Svaki melitinski lanac sastoji se od dvije a-zavojnice te u 
konačnici ima oblik savijenog štapa. Tetramerni melitin prisu- 
tan je u koncentraciji koja se nalazi u zatku pčele, dok se kao 
monomer javlja u minimalnoj koncentraciji potrebnoj za raz- 


gradnju stanice. 


Terapijska svojstva pčelinjeg otrova 


Korijeni apiterapije stari su više od 6000 godina i nalazimo ih u 
staroegipatskoj medicini (sl. 5.). Stari Grci i Rimljani također su 
se služili brojnim pčelinjim proizvodima u medicinske svrhe. 
Tako se i danas med koristi za liječenje kroničnih i postoperativ- 
nih rana te za liječenje opeklina, a u brojnim slučajevima poka- 
zali su se jednako djelotvornim kao i neki standardni medicinski 
pripravci. Med se u kombinaciji sa pčelinjim voskom uspješno 
koristi za liječenje nekolicine dermatoloških poremećaja, uklju- 
čujući psorijazu, dermatitis, brojna gljivična kožna oboljenja te za 
diskoloraciju kože. Matična mliječ koristi se za liječenje postme- 
nopauzalnih simptoma, dok se propolis koristi u liječenju želuča- 


nih čireva. 

N-terminalnom kraju nalaze se nepolarne, hidrofobne i neutralne aminokiseli- 
ne, dok se na C-terminalnom kraju nalaze hidrofilne i bazične aminokiseline (sl. 
4.). Ovakav raspored aminokiselina melitinu daje amfipatska (istodobno i hi- 
drofilna i hidrofobna) svojstva. 








Slika 5. Prikaz pčele u hramu u Karnaku. »Kad sunce zaplače po drugi put, 
i kada voda klizne iz njegovih očiju, suze će se pretvoriti u pčele.« (iz egi- 
patskih Magičnih tekstova). Egipćani su vjerovali da su pčele Sunčevog 
podrijetla i da su rođene iz suza boga sunca Ra koje su padale na zemlju. 
Faraon Donjeg Egipta nosio je titulu Vladar pčela. Izvor: http://www. 
flickr.com/. 


Prvi pisani zapisi o korištenju pčelinjeg otrova kao ljekovitog 
sredstva pronađeni su u zapisima starih Grka. U ruskim i austrij- 
skim medicinskim časopisima iz 19. stoljeća opisuje se liječenje 
bolnih zglobova, reumatizma, neuralgije i srčanih bolova ubodi- 
ma pčela. U narodnoj medicini, a posebice u orijentalnoj, pčeli- 
nji se otrov koristi kao protureumatik te za ublažavanje bolova, 
sniženje krvnog tlaka i kolesterola u krvi. Nadalje, pčelinji otrov 
koristio se protiv zaraznih bolesti, u liječenju raznih upala živaca 
i akutnih upala krvnih žila, za poboljšavanje općeg tonusa, a ne- 
rijetko i za opću otpornost organizma. Najstariji, u narodnoj me- 
dicini i jedini, postupak liječenja pčelinjim otrovom odnosio se 
na ubode pčela u oboljela mjesta. Orijentalna medicina, osim 
direktnog uboda pčela, koristila je i metodu apipunkture, odno- 
sno liječenja upalnih bolesti i kroničnih bolnih stanja ubodima 


pčela u akupunkturne točke. Nakon razvijanja postupka dobiva- 

Slika 6. Određivanje tipa stanične smrti nakon tretmana stanične linije ljudskog glioblastoma A1235 (zloćudnog tumora mozga) pčelinjim otrovom. Na 
slikama su prikazane žive stanice (lijevo) i mrtve stanice (desno) nakon tretmana pčelinjim otrovom. Izvor: referencija 17 s popisa literature. 


nja izoliranog pčelinjeg otrova, terapijski postupak se provodi 
potkožnim ubrizgavanjem otrova injekcijom u oboljela mjesta ili 


akupunkturne točke. 


Danas se sve više istražuje i protutumorski učinak pčelinjeg otro- 
va. Protutumorski učinak se pripisuje melitinu, bazičnom poli- 
peptidu koji čini oko 50 % suhe tvari pčelinjeg otrova. Istraživa- 
nje krajem 70-ih godina prošloga stoljeća pokazalo je da je 
učestalost smrtnosti od tumora (posebice od raka pluća) u pčela- 
ra, profesionalno izloženih pčelinjem otrovu tijekom svog rad- 
nog vijeka, manja nego u neizložene populacije ljudi. Ovi rezulta- 
ti bilisu među prvima koji su ukazivali na moguće protutumorsko 
djelovanje pčelinjeg otrova. Nakon toga je veliki broj istraživanja 
potvrdio protutumorsko svojstvo pčelinjeg otrova, a posebice 


njegove glavne sastavnice melitina. 


Dosadašnja istraživanja ukazuju da pčelinji otrov i melitin uzro- 
kuju snažan toksičan učinak kod različitih tipova tumorskih sta- 
nica, kao što su stanice bubrega, pluća, jetre, prostate, mjehura, 
dojke i leukemijskih stanica, dok je taj učinak kod normalnih 


stanica manje izražen (sl. 6.). 


Budućnost liječenja pčelinjim otrovom 


Od davnina je poznato da mnogi prirodni spojevi, ljekovite tra- 
ve, pa čak i začini, posjeduju različita blagotvorna svojstva te su 
se koristili za liječenje mnogih bolesti, uključujući i tumorska 
oboljenja. Termin kemoprevencija razvio se kasnih 1970-ih godina 
te je uključivao prevenciju tumora kemijskim spojevima, najče- 
šće biljnoga podrijetla. Područje kemoprevencije bavi se istraživa- 
njima takvih spojeva u svrhu pronalaska njihove potencijalne 
djelotvornosti. Uporaba prirodnih spojeva kao kemopreventiv- 
nih agensa drastično je porasla u posljednjih nekoliko godina te 


se djelovanje velikog broja takvih spojeva proučava u različitim 

modelnim sustavima. Većina istraživanih spojeva, koji su poka- 
zali obećavajuće rezultate u eksperimentalnoj fazi istraživanja, 
danas se već nalazi u pretkliničkoj fazi istraživanja. Istraživanja 
nadalje ukazuju na to da zasebno korišteni prirodni spojevi ne 
postižu uvijek željene rezultate, ali se u kombinaciji s postojećim 
kemoterapeuticima može doći do uspješnih rezultata te je stoga 


ovo područje postalo posebice zanimljivo znanstvenoj zajednici. 


Suvremena znanost bavi se istraživanjima potencijalnog protutu- 
morskog djelovanja pčelinjeg otrova, ali i njegovih sastavnica 
poput melitina, fosfolipaze A, te apamina. Veliki broj dostupnih 
istraživanja ukazuje da bi ovaj otrov mogao imati primjenu u lije- 
čenju različitih tumora, ali točan mehanizam protutumorskog 
djelovanja ovoga kompleksnog spoja još uvijek nije u potpunosti 
razjašnjen. Neki od mehanizama pčelinjeg otrova i melitina vezani 
su za aktivaciju fosfolipaze A,, kaspaza i matriksnih metaloprote- 
inaza koje mogu uništiti stanice tumora. Konjugacija melitina s 
hormonskim receptorima i genska terapija s melitinom mogle bi 
biti korisne u daljnjem razvoju terapija pojedinih tumora. Do 
sada je također zabilježen i inhibitorni učinak rekombinantnih 
virusa koji nose gen za melitin prema tumorskim stanicama, što 


bi također mogao biti jedan od načina suzbijanja tumora. 


Melitin je posebno zanimljiv kandidat u terapiji tumora zbog svo- 
je litičke (razgrađujuće) aktivnosti. No, iako djeluje toksično na 
tumorske stanice, zabilježeno je i njegovo toksično djelovanje na 
normalne stanice, što mu umanjuje pogodnost za razvoj novih 
kemoterapeutika. U ovakvom slučaju korisno bi bilo istražiti 
specifičan način unosa melitina u željene stanice. Primjerice, 
ugradnja melitina u nanočestice, kao nosače melitina samo za 
ciljne stanice, bio bi povoljan način primjene melitina u postup- 
ku suzbijanja tumora. Druga mogućnost bila bi kombinirana te- 
rapija u kojoj se koristi neki od postojećih citostatika u kombina- 


ciji s pčelinjim otrovom ili melitinom, gdje bi sinergistički ili 

aditivni učinak dva agensa mogao dati željene rezultate u suzbija- 
nju tumora, ali i dovesti do smanjivanja koncentracije postojećih 
citostatika u terapiji i neželjenih posljedica koje uzrokuje kemote- 
rapija u brojnih pacijenata. 

Zbog navedenih razloga važna su daljnja ispitivanja vezana uz 
mehanizme djelovanja pčelinjeg otrova, ali i njegovih sastavnica 
na različitim tipovima stanica kako bi se utvrdilo njihovo povolj- 
no djelovanje za potencijalnu primjenu u protutumorske svrhe. 
Pritom je važno utvrditi i točan način unosa te dozu pčelinjega 
otrova i melitina koja je potrebna za terapijsku primjenu, ali i 
moguće negativne učinke koje ova kompleksna tvar i njezine sa- 


stavnice mogu istodobno uzrokovati u normalnim stanicama. 

Marija KUJUNDŽIĆ BRKULJ i Jelena MACAN, Zagreh 


rofesionalne bolesti kože (PBK) su jedne od vodećih bole- 
sti vezanih uz rad u zemljama Europske unije. Procjenjuje 
se da 7 % svih profesionalnih bolesti čine kožne bolesti 
koje uzrokuju velike poteškoće za oboljele radnike i poslodavce, 
uz visoke ekonomske troškove koji su procijenjeni na pet milijar- 
di eura godišnje. U europskom izvješću o praćenju rizika (Europe- 
an Risk Observatory Report) iz 2009. godine, profesionalne bolesti 
kože su predstavljene kao neodloživ problem s posebnim osvr 


tom na rizično zanimanje frizera. 


Profesionalne bolesti su kategorija zdravstvenih poremećaja defi 
nirana Zakonom o mirovinskom osiguranju (Narodne novine 


93/15) i Zakonom o listi profesionalnih bolesti (Narodne novine 


162/98, 107/07). 


Najčešće PBK su kontaktni dermatitisi nastali kao posljedica 
kontakta kože s tvarima koje na kožu djeluju alergijski ili iritativ- 
no, a u važećoj Listi profesionalnih bolesti u Hrvatskoj uključeni 
su pod točkom 47: »Bolesti kože uzrokovane tvarima kojima je 


znanstveno potvrđeno alergijsko ili nadražujuće djelovanje, nes- 

PROFESIONALNIH BOLESTI KOŽE 


ŠTO JE PROFESIONALNA BOLEST? 


Profesionalnom bolešću smatra se bolest za koju se dokaže da je posljedica 
djelovanja štetnosti u procesu rada i/ili radnom okolišu, odnosno bolest za 
koju je poznato da može biti posljedica djelovanja štetnosti koje su u vezi s 
procesom rada i/ili radnim okolišem, a intenzitet štetnosti i duljina trajanja 
izloženosti toj štetnosti je na razini za koju je poznato da uzrokuje oštećenje 
zdravlja. Izvor: Zakon o listi profesionalnih bolesti (Narodne novine 162/98, 
LOPOVA NT RANE A 





pomenutim u drugim zaglavljima«. Profesionalni kontaktni der 
matitisi zauzimaju udjel od oko 90-95 % u ukupnom broju PBK 
i među pet su najčešćih profesionalnih bolesti u Europskoj uniji. 
Na njihov nastanak utječe vrsta posla, vrijeme izloženosti štet 
nim tvarima, stanje kože prije zaposlenja, te kontakt sa štetnim 
tvarima izvan posla. Profesionalni kontaktni dermatitisi su u 


većini slučajeva lokalizirani na šakama i podlakticama te zbog 





Slika 1. Kontaktni dermatitis: primjer uznapredovalog kontaktnog derma- 
titisa (upalnog procesa zbog kontakta sa štetnom tvari). 

toga imaju velik utjecaj na kvalitetu života i radnu sposobnost 
oboljele osobe (sl. 1.). Stoga, uz zdravstvene poteškoće, često do- 
vode i do društveno-ekonomskih posljedica u obliku čestih bolo- 
vanja, gubitka posla, dugih razdoblja nezaposlenosti ili preranog 
umirovljenja. Najčešći simptomi ove bolesti su crvenilo, svrbež, 
žarenje, bol, vodeni mjehurići, zadebljanje, ljuštenje i pucanje 


kože. 


Profesionalne bolesti kože u frizera 


Frizerski posao je visokorizično zanimanje za razvoj PBK zbog 
svakodnevne izloženosti kemijskim i fizičkim agensima koji na 
kožu mogu djelovati iritativno ili alergijski. 

Najčešći alergeni kojima su frizeri izloženi su: parafenilendiami- 
ni (PPD) u bojama za kosu, amonijev persulfat u sredstvima za 
izbjeljivanje kose, tioglikolati u preparatima za trajnu ondulaciju, 
formaldehid u preparatima za brazilsko ravnanje kose, konzer 
vansi kokamidopropilbetain (CAPB), parabeni i izotiazolinoni 
(Kathon CG) u šamponima i regeneratorima, nikal i kobalt u 
alatima (škare), parfemi, te dodaci gumi (tiurami, merkapto-spo- 
jevi, karbamati, antioksidans za gumu) u zaštitnim rukavicama i 
drugim gumenim proizvodima. Najčešći uzroci iritacije kože u 
profesionalnim uvjetima su blagi iritansi koji dovode do pojave 
upale kože tek nakon dugogodišnje kumulativne izloženosti, a 
među njima se značajem izdvajaju rad u mokrom te kontakt sa 
sredstvima za pranje (sapuni, deterdženti) i dezinfekciju kože (sl. 
2.). Koža ruku frizera izložena je vodi u prosjeku više od dva 
radna sata dnevno što značajno povećava rizik za pojavu iritacije 


kože. 


Važno je naglasiti da u zanimanju frizera izloženost štetnostima 
s razvojem PBK započinje već za vrijeme redovnog školovanja ti- 
jekom praktične nastave. LUJočeno je da razdoblje od početka štet 
ne izloženosti do pojave prvih kožnih simptoma traje prosječno 
dvije godine, a prvi simptomi bolesti javljaju se prosječno u dobi 
od 19 godina. Istraživanja ukazuju na povećan rizik za pojavu 
ekcema šaka u učenika frizera u usporedbi sa starijim frizerima i 
općom populacijom, zbog izrazite izloženosti kože vodi tijekom 


obuke. 


Jednom nastala PBK u frizera vrlo često ima nepovoljnu progno- 
zu i značajno smanjuje kvalitetu života i radnu produktivnost, a 
često rezultira gubitkom radne sposobnosti za zanimanje frizera. 
Zbog toga je učinkovito provođenje mjera zaštite kože pri radu 
frizera, kao i rano otkrivanje osoba s povećanim rizikom za ra 


zvoj ovih bolesti od presudne važnosti. 


Aktivnosti IMI-ja u području prevencije 
profesionalnih bolesti kože u frizera 


U Jedinici za medicinu rada i okoliša (IMI) posljednjih se godina 
intenzivno provode istraživanja radi utvrđivanja učestalosti zna- 


kova upale kože u populaciji frizera, kao i načina provođenja 

Slika 2. Profesionalni alergijski kontaktni dermatitis u frizera uzrokovan 
kemikalijom metilizotiazolinonom. Izvor: Medicina rada IMI d.o.o. 


mjera zaštite na radu u frizerskim salonima tijekom praktične 


nastave učenika i tijekom redovnog rada frizera. 


S obzirom na rezultate istraživanja naše aktivnosti uključuju edu- 
kaciju o štetnostima na radnome mjestu te o mjerama zaštite na 
radu, odnosno pravilnom korištenju zaštitnih sredstava (zaštit 
nih rukavica i krema, krema za njegu kože). Cilj ovih aktivnosti 
je očuvanje zdravlja i radne sposobnosti radnika kroz edukaciju 
svih dionika u frizerstvu (nastavnika u strukovnim školama, 
učenika, radnika, poslodavaca, sindikata, liječnika specijalista 


školske medicine i medicine rada, dermatologa, alergologa). 


Projekti 


Istraživačke aktivnosti suradnika Jedinice započele su u sklopu 
međunarodnog projekta EU SafeHair koji se provodio od 2010. 
do 2012. godine i u kojem je sudjelovalo 19 europskih zemalja. 
Cilj projekta bio je razvoj zdravstvenih standarda i standarda 
mjera zaštite na radu za sprečavanje PBK u frizerstvu. U svrhu 
procjene stanja u provedbi mjera zaštite kože na radu preveden je 
i tiskan upitnik na hrvatskome jeziku koji su frizeri anonimno 
popunjavali. U Hrvatskoj je prikupljeno i obrađeno ukupno 213 
upitnika, a dobiveni podatci jasno su ukazali na nedostatnost 
znanja iz područja provođenja učinkovitih mjera zaštite na radu 
(korištenje osobnih zaštitnih sredstava, poznavanje zdravstvenih 


rizika radnog mjesta frizera i sl.). 


Istraživanje je nastavljeno u sklopu internog projekta Jedinice 
Zdravlje kože na radu kod učenika obrtničkih zanimanja u sektoru osob- 
nih usluga koji se provodio 2015. i 2016. godine. Osim određiva- 
nja učestalosti simptoma kožnih bolesti vezanih uz rad i procjene 
primjene mjera zaštite na radu kod učenika tijekom praktične 
nastave, u ovom smo istraživanju ispitali učinkovitost zdravstve- 
nih pregleda učenika prije upisa u srednju školu te utjecaj kožnih 


tegoba na kvalitetu života učenika zanimanja frizera. Rezultati su 

Slika 3. Brošura za fri- 
zere »Brinite o sebil« 
Prevencija kožnih bole- 
sti i ergonomija za fri- 
zere. Izvor: referencija 
7 S popisa literature. 

pokazali da 91 % učenika nosi rukavice pri bojanju kose, dok 
samo 45 % ispitanika koristi rukavice tijekom ispiranja boja za 
kosu, a njih 4 % tijekom pranja kose. Kliničkim pregledom kože 
šaka opaženo je da su u 40 % učenika prisutni znakovi upale 
kože, najčešće u vidu crvenila, zadebljanja ili ljuštenja kože. Uo- 
čene su manjkavosti liječničkih pregleda prije upisa u školu na 
kojima se redovito ne obraća pažnja na eventualno prisutne rizič- 
ne čimbenike za razvoj PBK. Učenici koji su prijavili prisutnost 
kožnih simptoma imali su niže vrijednosti na skalama samopo- 
uzdanja, socijalnog i mentalnog funkcioniranja, a više vrijedno- 


sti na skalama anksioznosti i depresije. 


Rezultati ovih istraživanja izloženi su dionicima frizerskog sekto- 
ra u Hrvatskoj kroz suradnju s Hrvatskim sindikatom male pri 
vrede, obrtništva, uslužnih djelatnosti i stranih predstavništava 
u sklopu projekta Možemo zajedno! Prvi korak ka učinkovitom socijal 
nom dijalogu u Hrvatskoj, financiranog sredstvima Europskog soci- 
jalnog fonda. Suradnja je ostvarena organizacijom predavanja na 
temu unapređenja zdravlja i zaštite na radu u frizerskoj struci. 
Predavanja su održali suradnici Jedinice na Nacionalnoj konfe- 
renciji za socijalni dijalog u Sektoru osobnih usluga, podsektor 


frizerstvo i kozmetika, održanoj 2016. godine. 


Stručne publikacije 


Kako su naša istraživanja ukazala na potrebu za edukativnim 
aktivnostima te za uspostavljanjem učinkovitih programa za 
sprečavanje PBK u učenika za zanimanje frizera i frizera na naci- 
onalnoj razini, daljnje aktivnosti suradnika Jedinice bile su 
usmjerene na objavu novih i aktualnih edukativnih materijala u 


području zaštite kože na radu u frizerstvu. 


Tako je za primjenu u strukovnim školama preveden medicinski 
referentni dokument o PBK u zanimanju frizera koji je objavljen 
na Sveučilištu u Osnabriicku, Njemačka, u sklopu projekta Safe 
Hair. Dokument sažeto prikazuje mehanizme razvoja kontak- 
tnog iritativnog/alergijskog dermatitisa i načine učinkovite pre- 


vencije PBK uz slikovit prikaz strukture i funkcije kože. 


Osim navedenog dokumenta, u svrhu edukacije učenika i radni- 
ka frizera, suradnici Jedinice preveli su na hrvatski jezik brošuru 
pod naslovom Brinite o sebi! koja govori o mjerama zaštite na radu 
frizera, osmišljenu u sklopu projekta belgijskog udruženja frizera 
A Close Shave financiranog iz sredstava Europskog socijalnog fon- 
da (sl. 3.). U brošuri se slikovito prikazuju načini zaštite kože 
ispravnim korištenjem rukavica, pravilnim čišćenjem i njegova- 
njem kože. Brošura se ujedno osvrće i na ergonomske aspekte 
radnog mjesta radi prevencije mišićno-koštanih bolesti nastalih 


zbog statičko-dinamičkih opterećenja pri radu frizera. 


U suradnji s Hrvatskim zavodom za zaštitu zdravlja i sigurnost 
na radu i Hrvatskim društvom za medicinu rada Hrvatskog li- 
ječničkog zbora, suradnici Jedinice su 2014. godine objavili 
stručne smjernice pod nazivom Pristup profesionalnim bolestima 


kože u medicini rada. Smjernice su namijenjene prvenstveno edu- 

kaciji specijalizanata i specijalista medicine rada i sporta, te su 


uvrštene u nastavne tekstove za poslijediplomski specijalistički 
studij Medicina rada i sporta na Medicinskom fakultetu Sveuči- 


lišta u Zagrebu. 


Radna skupina Ministarstva znanosti i obrazovanja RH, čiji je 
član bila predstojnica Jedinice prim. dr. sc. Jelena Macan, objavi 
la je 2015. godine jedinstvenu nacionalnu listu zdravstvenih za- 
htjeva za upis u srednje škole pri čemu se vodila briga i o zaštiti 
kože, tj. prevenciji PBK u učenika koji upisuju rizična strukovna 
obrazovanja. Sve navedene publikacije u cijelosti su dostupne na 


mrežnim stranicama navedenim u popisu literature. 


Aktivnosti Jedinice u području zaštite kože na radu u sektoru 
osobnih usluga nastavljaju se kroz nove međunarodne i nacional 
ne projekte, a proširit će se i na druga rizična zanimanja (zdrave 
stvene radnike), te na područje prevencije profesionalno uzroko- 


vanih karcinoma kože radnika izloženih Sunčevom zračenju. 

Znanstvena 








ZNANOSTI 


Sanja STIPIČEVIĆ, Zagreh 


»Ne postoji ništa, baš ništa na svijetu s čim znanost ne bi imala veze.« 


H. Hesse (1877.-1962.), njem. književnik i dobitnik Nobelove nagrade za 
književnost 1946. 





rajem ožujka ove godine Institut za medicinska istraživa- 

nja i medicinu rada (IMI) objavio je popularnoznanstve- 

u publikaciju pod naslovom »Znanstvena svakodnevi- 

ca«. Objavljivanje ove publikacije za popularizaciju znanosti i 
promidžbu znanstveno-stručne djelatnosti IMLja u društvu po- 
taknuo je velik interes posjetitelja za javnozdravstvene teme izlo- 
žene tijekom manifestacija Dani otvorenih vrata IMI. Zbornik sa- 
drži deset naslova pod kojima su slikovito opisane zanimljive i 
korisne znanstvene činjenice i rezultati aktualnih istraživanja 
kvalitete života u našem podneblju. Radove su napisali znanstve- 
nici IMLja opisujući nove spoznaje proizišle iz vlastite istraživač 
ke prakse u području praćenja utjecaja fizičkih, kemijskih i bio- 
loških čimbenika na kvalitetu okoliša i zdravlje organizama. 
Nakladu zbornika od 1000 primjeraka omogućili su Gradski 
ured za zdravstvo Grada Zagreba i Hrvatska akademija znanosti 
i umjetnosti. Elektroničko izdanje dostupno je na mrežnim stra- 


nicama dov.imi.hr i www.imi.hr/hr/izdavastvo. 

SVAKODNEVICA, ZBORNIK 
RADOVA ZA POPULARIZACIJU 





Aktivnosti za diseminaciju zbornika 
znanstvena svakodnevica 


Zbornik »Znanstvena svakodnevica« ima informativnu i obra 
zovnu ulogu u društvu jer upoznaje čitatelja sa zbivanjima u 


suvremeno »opremljenom« okolišu, odnosno s pojavama i agen- 


inn INSTITUT ZA MEDICINSKA ISTRAŽIVANJA 
HEBIE (MEDICINU RADA 


Zbornik radova 
za popularizaciju znanosti 





Slika 1. 
Naslovnica zbornika 
»Znanstvena == Za 
no E Ee 14) 
svakodnevica«, 2) ine, ' = 
M, 2017. DK 

sima u zraku, tlu, vodi i hrani kojima smo svakodnevno izlože- 
ni. Jasno i utemeljeno je izloženo što nas od svega toga ne treba 
zabrinjavati, a na što bismo ubuduće trebali više pripaziti. Re- 
zultati istraživanja u znanstvenoj se zajednici dopunjuju i objav- 
ljuju svake godine, dok se obvezni nastavni materijal u školama 
osvježuje novim podatcima svakih nekoliko godina. Ovakva 
publikacija ubrzava protok korisnih znanstvenih informacija 
prema svim razinama društva, a osobito je dobrodošla u osnov- 
nim i srednjim školama kao dodatni izvor aktualnih spoznaja. 
Stoga je zbornik primarno namijenjen podjeli nastavnicima bi- 
ologije i kemije u školama na području Grada Zagreba i okol- 
nih županija tijekom održavanja županijskih stručnih vijeća 
nastavnika. U svrhu osuvremenjivanja nastave u skladu s no- 
vim spoznajama iz područja biomedicine i javnog zdravstva po- 
krenuta je suradnja IMLja s Agencijom za opće obrazovanje 


(AZOO) i Agencijom za strukovno obrazovanje i obrazovanje 


odraslih (ASOO). 


Zašto je važno popularizirati rezultate 
znanstvenih istraživanja 


Svaka je znanost društveno korisna djelatnost koja omogućava 
razvoj i napredak zajednice te predstavlja sredstvo kompetitivno- 
sti na svjetskom tržištu. Pritom vrijedi naglasiti da jedno izolira- 
no istraživanje rijetko povlači za sobom izravnu uporabnu vrijed- 
nost ili da može značajno utjecati na daljnji tijek razvoja 
civilizacije. Pomicanje velikog kotača gospodarske i kulturne 
evolucije, uz neizostavno prizivanje i održavanje ekološke i zdrav- 
stvene svijesti, može omogućiti tek zbroj sređenih i uopćenih 
znanja koja uključuju niz opažanja, pokusa, ponavljanja i objaš- 
njavanja činjenica i pojava u pojedinim dijelovima čovjekova 
poznavanja prirode i društva. Unatoč skromnom ulaganju u 
hrvatsku znanost, neupitan je doprinos znanja naših znanstveni- 
ka europskoj, pa tako i svjetskoj, piramidi znanstvene publicisti 
ke i tijekom prenošenja novih spoznaja unutar znanstvene i 
stručne zajednice. No, usporedno s time našim se znanstvenici- 
ma nerijetko zamjera da nedovoljno ili na nerazumljiv način ko- 
municiraju s javnošću. I zaista, posljedice takve (ne)komunikaci- 
je su ozbiljne i brojne, između ostaloga, pogrešna percepcija 
značenja znanosti za svakodnevni život pojedinca, sumnjičavost 
u vezi svrhe ulaganja državnog budžeta u znanstvena istraživa- 
nja, nedovoljna osviještenost okoline o razini iskorištavanja teš- 
ko obnovljivih resursa kao i brige za vlastito zdravlje i zdravlje 
budućih generacija te porast broja i utjecaja pseudoznanstvenih 
tumačenja opaženih promjena u prirodi. Ovo potonje posebno 
je opasno za nekritičan dio javnosti jer u društvo unosi nemir i 
paranoju za koje znamo da mogu biti izravni »okidači« raznih 
bolesti i vrlo lako se šire dalje. LU nedostatku aktualne, popular 
noznanstvene publicistike, knjižnice i čitaonice popunjavaju svo- 
je police rezervirane za znanost s neutemeljenim sadržajem s 
ruba znanosti, ili čak paranormalne znanosti, koji bi se pod ne 


kim drugim okolnostima svrstao na police znanstvene fantasti- 

BIOLOŠKI AKTIVNE TVARI U RIBI | ŠKOLJKAŠIMA 


Korisni učinci i rizik konzumacije 


Kk ENZIMI: ŠTO S NJIMA, A ŠTO BEZ NJIH? 
O DROGAMA | NJIHOVOJ ANALIZI U KOSI 
Ima li istine u TV serijalima? 

NU OD ORGANA DO RNA 





PLIJESNI — SIČUŠNE, ALI MOĆNE 





PRIČA O BOJAMA (zapravo, o kromatogtafiji) 

Slika 2. Sadržaj zbornika »Znanstvena svakodnevica«, IMI, 2017. 


ke i okultizma. Zašto djela s utemeljenim znanstvenim spoznaja- 


ma tako otežano nalaze put u javnost! 


Razlog tomu djelomično proizlazi iz još uvijek prisutnog konven- 
cionalnog okvira znanosti i znanstvenih institucija koji podrazu- 
mijeva da se nove spoznaje dijele sa sebi istovjetnom publikom 
koja ih je »u stanju razumijeti«. Za takvu vrstu prezentacije i 
»konzumiranja« znanstvenih sadržaja znanstvenik će se zasigur- 
no manje pomučiti nego u situaciji kad istu temu treba izložiti i 
opravdati pred očima javnosti na pristupačan način. Javna zajed- 
nica, a osobito školska, također želi i ima pravo biti upućena u 
aktualna znanstvena zbivanja u svojoj životnoj okolini. Pritom se 
još valja prisjetiti da znanje koje se dijeli vrijedi višestruko. Upra- 
vo to znači popularizirati znanost i njezine najvažnije rezultate, 
dok uspjeh popularizacije ovisi o količini uloženog vremena za 
odabir i pripremu društveno korisnih tema, verbalnoj umješno- 
sti znanstvenika da praktično i jasno izloži nova znanja te na 
koncu i o financijskim mogućnostima za izdavanje pratećeg ma- 


terijala i diseminaciju tiskovine. Zato to ide tako otežano. 


TKO JE UREDNICA OVOG ZBORNIKA? 


Dr. sc. Sanja Stipičević, dipl. ing. kemije, znanstvena suradnica zaposlena 
u Jedinici za biokemiju i organsku analitičku kemiju (IMI). Bavi se razvojem 
i validacijom analitičkih metoda za određivanje ostataka pesticida u oko- 
lišnim uzorcima te proučavanjem ključnih čimbenika koji utječu na njihovu 


postojanost i pokretljivost u tlu. Pored znanstvenog rada iznimno se zala- 
Ze za institucijsku otvorenost prema društvu, osobito prema obrazovnom 
sektoru društva, kroz organizaciju i koordinaciju popularizacijskih aktivno- 
sti koje promoviraju rezultate multidisciplinarnih istraživanja IMl-ja i pred 
neznanstvenom publikom. Od 2014. godine organizira i provodi institutske 
aktivnosti u sklopu javne manifestacije Dani otvorenih vrata. 

HRVATSKI ZNANSTVENO-STRUČNI 








SKUP »ZAŠTITA ZRAKA 2017«, 





HRVATSKO UDRUŽENJE ZA ZAŠTITU ZRAKA 


Na adresi IMI-ja, Ksaverska cesta 2, 
Zagreb djeluje javna udruga Hrvatsko 
udruženje za zaštitu zraka (HUZZ). Cilj 
I Svrha djelovanja Udruge je promica- 
nje i razvoj djelatnosti zaštite zraka od 
onečišćenja, širenje znanja o zaštiti zraka od onečišćenja, popularizacija 
istog te stručno i znanstveno usavršavanje članova Udruge i ostvariva- 
nje njihovih zajedničkih interesa. 
Kontakti: info(ohuzz.hr * http://www.huzz.hr 


rvatsko udruženje za zaštitu zraka (HUZZ) organizira 
deseti po redu hrvatski znanstveno-stručni skup s 
međunarodnim sudjelovanjem “Zaštita zraka 2017". 


Skup će se održati u Primoštenu od 3. do 7. listopada 2017. 


Suorganizatori Skupa su Institut za medicinska istraživanja i me- 


dicinu rada, Državni hidrometeorološki zavod, European Fede- 





Slika 1. Izvor: Turistička zajednica općine Primošten 

PRIMOŠTEN, 3.—7. 10. 2017. 


ration of Clean Air and Environmental Protection Associations 
(EFCA) i International Union of Air Pollution Prevention and 
Environmental Protection Associations (ILUAPPA), a pokrovitelj 
Ministarstvo zaštite okoliša i energetike. Poput prethodnih sku- 
pova i ovogodišnji X. hrvatski znanstveno-stručni skup “Zaštita 
zraka 2017" okupit će znanstvenike i stručnjake iz područja one- 
čišćenja zraka koji će prikazati rezultate svog rada, ukazati na 
postojeće i predvidjeti probleme u budućnosti, razmijeniti isku- 
stva s kolegama te zajedno donijeti zaključke i preporuke kako 
dalje. Sažetci svih izlaganja na Skupu bit će objavljeni u knjizi 
sažetaka na hrvatskom i engleskom jeziku. U sklopu Skupa odr 


žat će se okrugli stol s raspravom o temama Skupa: 
1. Upravljanje kvalitetom zraka —- inspekcija i nadzor 
2. Emisije onečišćenja u atmosferu 
3. Onečišćenje vanjske atmosfere — imisije 
4. Razvoj i provjera mjernih metoda 
5. Procjena izloženosti onečišćenjima u zraku i učinci na 
zdravlje 


6. Zaštita zraka u sustavu prostornog uređenja, graditelj- 
stva i zaštite okoliša 

7. EFCA sekcija “Air Quality in Europe - Current State 
and New Challenges“ 

8. IUAPPA sekcija “Air Pollution in Cities: International 


Perspectives“. 


Tijekom Skupa održat će se i godišnji sastanci EC EFCA i 
IUAPPA International Board-a. 


Detaljnije informacije o skupu mogu se pronaći na stranicama 


HUZZ-a www.huzz.hr. 

DANI OTVORENIH VRATA 
IIVII 2018. 


Kontakti 








INSTITUT ZA MEDICINSKA ISTRAŽIVANJA I MEDICINU RADA 
A: Ksaverska cesta 2, p.p. 291, HR-10001 Zagreb, HRVATSKA 

(GPS: 45.834890, 15.978234 

T: +385 1 4682 550 

E: +385 1 4673 303 

URL: https://www.imi.hr/dov2018/ 


E: stipicevicQimi.hr (koordinator manifestacije: dr. sc. Sanja Stipičević) 


Kako do nas? 


Institut se nalazi oko dva kilometra sjeverno od centra grada. Možete koristiti tramvaj - liniju br. 
I4 od Irga Bana Jelačića (5 stanica, oko 15 min vožnje) ili liniju br. 8 od Autobusnog kolodvora 
(9 stanica, oko 20 min vožnje). 





Najveća radost čovjeku koji razmišlja jest istraživanje 
i tiho poštovanje prema neistraženome. 
J. W. von Goethe 


“Ali dii 





